title: William Hague

text: Hague haastoi John Majorin puoluejohtajuuden vuoden 1997 vaalitappion jälkeen. Hague edustaa puolueensa oikeistoa. Entinen pääministeri Margareth Thatcher oli nostamassa häntä valtaan estääkseen vihamiehiensä pääsyn puolueen johtoon. Hague lupasi alentaa veroja, "pelastaa punnan" eurolta ja "säilyttää Britannian itsenäisyyden." Lisäksi hän lupasi korjata koululaitoksen, terveyspalvelut ja lisätä poliiseja. Puolueen rivit rakoilivat jo 1998 kun 12 konservatiivipuolueen vaikuttajaa julkaisi The Independentissa kirjoituksen, jossa he kehottivat Britanniaa EMU-jäsenyyteen ja kehuivat Labourin Tony Blairin EU-politiikkaa.


title: William Hague

text: Haguen puheenjohtajakausi ei ollut erityinen menestys ja hän oli ensimmäinen konservatiivien puoluejohtaja sitten 1920-luvun, josta ei tullut pääministeriä. Hän erosi vuoden 2001 vaalien jälkeen, jossa puolue sai yhden lisäpaikan.


title: William Hague

text: Palattuaan varjohallitukseen 2005 ulkoministerinä hänestä tuli David Cameronin merkittävä neuvonantaja ja hänet nähtiinkin jonkinlaisena epävirallisena puolueen kakkosmiehenä.


title: William Hague

text: Hague on parlamentin hyvätuloisin jäsen, ja saa vuodessa noin 400 000 puntaa erilaisina palkkioina.


title: Irene

text: Irene on kansainvälinen naisen etunimi.


title: Irene

text: Irene on muunnos kreikan nimestä Eirene. Eirene merkitsi rauhaa, ja nimi kuuluikin kreikkalaiselle rauhan jumalattarelle. Jumalattaren mukaan on nimetty myös asteroidi 14 Irene.


title: Irene

text: Huhtikuuhun 2018 mennessä Suomessa on Väestörekisterikeskuksen tietojen mukaan ollut 42 552 Irene-nimen saanutta naista ja muutama mies.


title: Severstal

text: Severstal () on Venäjän toiseksi suurin kaivos- ja metallurgian alan yhtiö. Sen omistaa lähes kokonaan venäläinen oligarkki Aleksei Mordašov. Severstal on viime vuosina laajentunut yritysostoilla Pohjois-Amerikkaan ja Eurooppaan.


title: Severstal

text: Vuonna 2004 Severstal osti konkurssikypsän Rouge Industries metalliyhtiön ja seuraavana vuonna ostoslistalle tuli 70 prosentin osuus italialaisesta terästuottajasta Lucchinista.


title: Severstal

text: Vuonna 2006 Mittal Steel teki ostotarjouksen luxembourgilaista metalliyhtiöstä Arcelorista. Severstal teki myös tarjouksen ja sai siihen Arcelorin johdon tuen. Odotusten vastaisesti yhtiökokouksen osakkaat päätyivätkin Mittal Steelin tarjouksen kannalle. Syynä Severstalin tarjouksen hylkäämiseen olivat yhtiön läheiset suhteen Venäjän poliittiseen johtoon Kremliin.


title: Ossi Sandvik

text: Ossi Sandvik (s. 16. huhtikuuta 1953 Jalasjärvi) on perussuomalaisten entinen puoluesihteeri (2007–2013). Hän on toiminut myös kansanedustaja Raimo Vistbackan eduskunta-avustajana ja Perussuomalaisten Etelä-Pohjanmaan piirin piirisihteerinä.


title: Ossi Sandvik

text: Sandvik on kotoisin Jalasjärven Luopajärveltä. Vuoden 2008 kunnallisvaaleissa hänet valittiin kotikuntansa valtuustoon 101 äänellä. Vuoden 2012 kunnallisvaaleissa Sandvik valittiin valtuustoon 68 äänellä. Hän oli valtuuston jäsen myös vuosina 1993–1996.


title: Ossi Sandvik

text: Joulukuussa 2013 Sandvik sai syytteen viestintäsalaisuuden loukkaamisesta. Sandvik oli puoluesihteerinä toimiessaan avannut toiselle henkilölle osoitetun kirjeen ja hävittänyt sen. Hän myönsi teon, mutta kiisti syyllistyneensä rikokseen. Marraskuussa 2014 Helsingin käräjäoikeus tuomitsi Sandvikin 40 päiväsakkoon.


title: Cindy Sheehan

text: Cindy Lee Miller Sheehan (s. 10. heinäkuuta 1957) on yhdysvaltalainen sodanvastainen aktivisti, jonka poika Casey Sheehan kuoli Irakin sodassa huhtikuussa 2004.


title: Cindy Sheehan

text: Sheehan tapasi presidentti George W. Bushin kesäkuussa 2004, muttei ollut tyytyväinen sodan hoitoon. Hän pyrki uudelleen Bushin puheille ja leiriytyi elokuussa 2005 neljäksi viikoksi Bushin farmille Crawfordissa Texasissa johtavan tien varrelle. Sheehan oli Yhdysvaltain sodanvastaisen liikkeen keulakuva toukokuuhun 2007 asti, jolloin hän ilmoitti vetäytyvänsä. Hän muutti kuitenkin mielensä heinäkuussa Bushin armahdettua Scooter Libbyn.


title: Eduskunta-avustaja

text: Eduskunta-avustaja on kansanedustajan määrärahalla palkkaama poliittinen sihteeri, jonka työsuhde kestää enintään kansanedustajan kansanedustajuuden ajan.


title: Ensihoitopalvelu

text: Ensihoitopalvelu on yksi terveydenhuollon päivystyspalvelujen osa. Ensihoitopalveluun kuuluu ensihoito. Tässä artikkelissa kuvataan ensihoitopalvelun järjestämistapaa Suomessa.


title: Ensihoitopalvelu

text: Ennen ensihoitopalvelun aikakautta sairastuneita ja vammautuneitakin hoidettiin kotona kunnanlääkärin käydessä kotikäynneillä. Sairauden tai vamman vaatiessa potilaan lähtöä kunnanlääkärin luo, siirrettiin potilas hevosen vetämillä rattailla tai reellä. Lyhyillä matkoilla potilaita raahattiin tai he kykyjensä mukaan itse ponnistelivat kohti sairaalaa.


title: Ensihoitopalvelu

text: Helsingin kaupungin palolaitos on aloittanut sairaankuljetustoiminnan vuonna 1905 otettuaan mallia Tukholman palolaitokselta, joka oli aloittanut vastaavan toiminnan vuonna 1902. 1930-luvulle asti toimittiin hevosvaunujen ja työntöpaarien avulla, siitä eteenpäin moottorikäyttöisillä ajoneuvoilla. Toiminta oli puhtaasti kuljettamiseen keskittyvää, koska lääkärikunta ajatteli hoidon olevan mahdollista vain sairaaloissa. Henkilökunta sai vain tavanomaisen ensiapukoulutuksen eikä kuljetuskalusto sisältänyt juuri sideharsoja enempää. Sairaankuljetus kuvasikin siis toimintaa varsin hyvin.


title: Ensihoitopalvelu

text: Muualla maassa mm. Tampereella merkintöjä sairaskuljetuksista on vuodelta 1908, Lahdesta on sairaskanto-toiminnasta mainintoja 1910-luvulta.


title: Ensihoitopalvelu

text: Kansanterveyslaki tuli voimaan vuonna 1972. Tuossa määriteltiin ensimmäistä kertaa sairaankuljetus ja määrättiin se kuntien velvollisuudeksi. Siitä onkin alkanut vasta varsinainen kehitys kohti nykyaikaista ensihoitopalvelua. Tosin vielä 1990-luvulle asti kehittäminen oli hitaahkoa osan lääkärikunnasta vastustaessakin voimakkaasti hoitotoimien siirtämistä tuolloin vielä osin kouluttamattomankin henkilökunnan käsiin. Ensihoidossa toimivien koulutustausta on ollut vaihteleva ja värikäs. Toiminnassa on vielä 2000-luvullakin ollut ilman ammattikoulutusta olevia, palomiehiä, palomies-sairaankuljettajia, pelastajia, apu- ja perushoitajia, lääkintävahtimestareita, lähihoitajia, sairaanhoitajia jne. Kunnat ovat varsin vaihtelevasti järjestäneet sairaankuljetustoimintansa; loppuajasta harvahko terveyskeskus on hoitanut toimintaa itse, suurin osa kunnista on kilpailuttanut toiminnan ja ostanut palvelun yrityksiltä, osan sopiessa toiminnan järjestämisestä pelastuslaitosten kanssa. Etenkin pienempien terveyskeskusten resurssit, tiedot ja taidot huolehtia ensihoitopalvelun ohjeistuksesta, valvonnasta ja koulutuksesta vaihtelivat suuresti. Syrjäseuduilla säästettiin ostamalla vain ns. varallaolovalmiutta jossa työntekijöille maksettiin alle kolmasosa normaalista palkasta ja toivottiin heidän lähtevän hälytyksille kotoaan tai muusta sijainnista yhtä nopeasti kuin isompien kaupunkien täyden palkan työntekijät.


title: Ensihoitopalvelu

text: Lopulta apulaisoikeuskansleri Jaakko Jonkan otettua omatoimisesti tarkasteluun ensihoidon ongelmat, tuli virallisesti päivänvaloon ongelmia olevan paljon, osan niistä jopa vakavia ja potilasturvallisuutta vaarantavia. Hänen velvoitettua Sosiaali- ja terveysministeriön alkamaan toimiin epäkohtien korjaamiseksi, alkoi uuden ensihoitopalvelun suunnittelu. Sosiaali- ja terveysministeriö asetti selvitysmiehen selvittämään ensihoitopalvelun kehittämistä. Häneltä tuli 18 kohdan esityslista epäkohtien korjaamiseksi.


title: Ensihoitopalvelu

text: 1.5.2011 tuli voimaan pitkään odotettu terveydenhuoltolaki joka sisältää myös lainkohtansa termille ensihoitopalvelu. Lisäksi samasta päivästä voimaan tuli ensihoitopalvelua tarkentava asetus ensihoitopalvelusta. Näiden säädösten myötä termi sairaankuljetus jää lopultakin historiaan nykymuotoista toimintaa huonosti kuvaavana. Ensihoitopalvelu kattaa nyt entisen sairaankuljetuksen kuin myös lääkinnällisen pelastustoimen.


title: Ensihoitopalvelu

text: Lain voimaan tulon myötä ensihoitopalvelun järjestämisvelvollisuus poistuu yksittäisiltä kunnilta, kun sairaanhoitopiirit alkavat vastata toiminnasta viimeistään 1.1.2013.


title: Ensihoitopalvelu

text: Ensihoitopalvelun yksikön määritelmä


title: Frank Cady

text: Frank Cady (8. syyskuuta 1915 Susanville, Kalifornia – 8. kesäkuuta 2012 Wilsonville, Oregon) oli yhdysvaltalainen näyttelijä. Hänet muistetaan parhaiten Sam Druckerin roolista televisiosarjoissa "Green Acres" ja "Petticoat Junction".


title: Frank Cady

text: Cady teki vierailevia esiintymisiä "The Beverly Hillbillies" -sarjassa ja esiintyi myös elokuvissa ja mainoksissa. Hän opiskeli Stanfordin yliopistossa ja palveli toisessa maailmansodassa Yhdysvaltain ilmavoimissa. Cady esiintyi vielä 1990-luvun alussa, mutta vetäytyi näyttelijänuraltaan ja vietti vanhuusvuosiaan Portlandissa, Oregonissa.


title: Frank Cady

text: Cady oli vuodesta 1940 naimisissa vaimonsa Shirleyn kanssa. Heille syntyivät lapset Steve ja Catherine. Cady oli läsnä Eddie Albertin hautajaisissa vuonna 2005.


title: Ornithocheirus

text:
Ornithocheirus oli varhaisella liitukaudella elänyt "Pterosauri"-suku. Se oli yksi suurimmista koskaan eläneistä lentoliskoista. Sen siipiväli oli jopa 12 metriä ja ruumiinpituuskin 3,5 metriä. Kokoonsa nähden se oli hyvin kevyt ja painoi korkeintaan sata kiloa, koska sen luut olivat ontot muiden lentoliskojen tapaan. Pään pituus oli 1,5 metriä. Suuressa nokassa oli runsaasti piikkimäisiä hampaita ja kölimäinen harja, joka on saattanut liittyä eläimen soidinmenoihin. Niiden avulla se pystyi hyvin sieppaamaan vedestä ravintonsa. Seisoessaan kaikilla neljällä raajallaan "Ornithocheirus" oli noin 3 metrin korkuinen. "Ornithocheirus" söi melko varmasti kalaa ja muita meren eläviä.
Ensimmäiset "Ornithocheiruksen" luut löytyivät Etelä-Englannista 1827, mutta se nimettiin vasta 1869. Myöhemmin tehtyjä luultiin aluksi eri lajeiksi. Fossiileja on löydetty eniten Santanan kerrostumasta Brasiliasta. Kokonaista "Ornithocheiruksen" luurankoa ei ole löydetty.


title: John Hope Franklin

text: John Hope Franklin (2. tammikuuta 1915 Rentiesville, Oklahoma – 25. maaliskuuta 2009) oli yhdysvaltalainen historiantutkija. Hän oli Duken yliopiston emeritusprofessori ja American Historical Associationin puheenjohtaja.


title: John Hope Franklin

text: Franklin valmistui Fiskin yliopistosta vuonna 1935. Hän väitteli tohtoriksi Harvardin yliopistosta 1941. Hänet tunnetaan parhaiten historiateoksestaan "From Slavery to Freedom", jonka ensimmäinen painos julkaistiin vuonna 1947.


title: John Hope Franklin

text: Franklin avioitui 11. kesäkuuta 1940 kirjastonhoitaja Aurelia Whittingtonin kanssa. Heille syntyi 24. elokuuta 1952 poika John Whittington Franklin. Avioliitto päättyi vaimon kuolemaan 27. tammikuuta 1999. Franklinille myönnettiin vuonna 1995 "Presidential Medal of Freedom". Vuonna 2006 hän sai yhdessä Yu Ying-shihin kanssa Kluge-palkinnon.


title: Französischer Dom

text: Französischer Dom () on kirkkorakennus Saksan pääkaupungissa Berliinissä, Gendarmenmarkt-aukiolla. Sitä vastapäätä sijaitsee Deutscher Dom, jonka kupoli on identtinen.


title: Französischer Dom

text: Französischer Dom rakennettiin alun perin vuosina 1701–1705 ranskalaisille reformoiduille uskonpakolaisille eli niin kutsutuille hugenoteille. Vuonna 1785 kirkkoon rakennettiin suuri kupolitorni, jonka suunnitteli arkkitehti Carl von Gontard. Vuonna 1905 kirkon interiööri muutettiin täysin Otto Marchin piirustusten pohjalta.


title: Französischer Dom

text: Toisessa maailmansodassa vuonna 1943 kirkkorakennus tuhoutui täysin. Se jälleenrakennettiin vuosina 1981–1987. Sisätilat saivat Otto Marchin suunnitteleman asun. Kirkossa toimii edelleen hugenottimuseo, joka sinne avattiin jo ennen toista maailmansotaa ja sen tuhoja.


title: George Ariyoshi

text: George Ryoichi Ariyoshi (s. 12. maaliskuuta 1926) on yhdysvaltalainen demokraattisen puolueen poliitikko. Hän toimi Havaijin osavaltion kolmantena kuvernöörinä vuosina 1974–1986.


title: George Ariyoshi

text: Ariyoshi syntyi Honolulussa japanilaisille vanhemmille. Hän valmistui vuonna 1944 McKinley High Schoolista ja opiskeli sen jälkeen Havaijin yliopistolla ja Michiganin valtionyliopistolla. Hän valmistui lakimieheksi.


title: George Ariyoshi

text: Ariyoshi tuli valituksi Havaijin edustajainhuoneeseen vuonna 1954. Hän eteni pian Havaijin senaattiin ja nousi vuonna 1970 Havaijin varakuvernööriksi. John A. Burnsin sairastuttua lokakuussa 1973 Ariyoshi otti viran siirtymävaiheen kuvernöörinä, ja vuonna 1974 hänet valittiin ensimmäiselle kokonaiselle kaudelle kuvernööriksi. Hänet valittiin uudelleen vuosina 1978 ja 1982. Ariyoshin vuosina varakuvernööreinä ehtivät toimia Nelson Doi, Jean King ja John Waihee.


title: George Ariyoshi

text: Ariyoshi meni vuonna 1955 Honolulussa naimisiin Jean Hayashi Ariyoshin kanssa. He saivat tyttären Lynn (s. 1957) sekä pojat Ryozo (s. 1959) ja Donn (s. 1961).


title: Hanstholm

text: Hanstholm on kalastajakylä ja tärkeä autolautta- ja kalastussatama Tanskassa Pohjanmeren rannalla Vendsyssel-Thyn saarella Pohjois-Jyllannissa. Hanstholmin taajamassa oli 2340 asukasta 2006.


title: Hanstholm

text: Toisen maailmansodan aikana saksalaiset linnoittivat aluetta voimakkaasti rannikkotykistönsä käyttöön, tavoitteenaan kontrolloida meriliikennettä Skagerrakille yhdessä etelä-Norjan Kristiansandiin asennetun rannikkotykistöpatterin kanssa. Alueella on edelleen nähtävissä bunkkerien ja muiden linnoitusjärjestelmien jäänteitä.


title: Hanstholm

text: Hanstholm oli aluksi nimenä 6 x 2 km kokoiselle kalkkikiviniemekkeelle, jonka mukaan paikalle muodostunut taajama sai nimensä 1960-luvulla. Hanstholmin kunta (Hanstholm kommune) muodostettiin 1. huhtikuuta 1970 kahdeksasta seurakuntapiiristä () . Se oli itsenäinen kunta 1. tammikuuta 2007 saakka, jolloin se Tanskan kuntauudistuksen yhteydessä muodosti yhdessä Thistedin ja Sydthyn kuntien kanssa Thistedin uuden kunnan.


title: Hanstholm

text: Hanstholmin satama otettiin käyttöön 1967 ja on Tanskan uusin matkustaja- ja kalastussatama.


title: Hanstholm

text: Hanstholmista menee säännöllisesti autolauttavuoroja Färsaarille, Islantiin, Shetlandinsaarille ja Norjaan (Egersundiin, Haugesundiin, Bergeniin ja Kristiansandiin).


title: Pita-Ten

text: Pita-Ten () on Koge-Donbon kirjoittama draamakomediallinen mangasarja, jonka pohjalta on tehty myös anime. Sarjan nimi on lyhennys sanoista Pitatto tenshi (), jotka merkitsevät ”läheistä enkeliä”. Sarjassa seurataan koulupoika Kotarō Higuchin ja tämän naapuriin muuttavan Misha-enkeliharjoittelijan edesottamuksia Mishan yrittäessä päästä täysinoppineeksi enkeliksi.


title: Pita-Ten

text: Misha Outo enkelityttö joka muutti Kotaroun naapuriin. Misha on ylienerginen ja pöljä, eikä tajua mistään mitään. Mishan tavoite on saada Kotarou onnelliseksi ja tulla oikeaksi enkeliksi. Misha yrittää aina auttaa Kotarouta parhaansa mukaan, mutta tuntuu aina sotkevan asiat...


title: Pita-Ten

text: Kotarō Higuchi Kotarou on äitinsä menettänyt, kuudesluokkalainen poika joka asuu suurimmaksi osaksi yksikseen koska hänen isällään on paljon bisnesasioita. Kotarou opiskelee ahkerasti ja hänen pitäisi keretä tehdä vielä kotityötkin! Mishan tavattuaan hänen koko elämänsä muuttuu...


title: Pita-Ten

text: Shia Hiljainen ja kiltti tyttö jolla on usein mukanaan musta kissa Nyaa. Shia on demoni oppilas vaikka ei haluaisikkaan tehdä mitään pahaa kellekkään tai millekkään. Shia asuu Mishan kanssa samassa asunnossa ja he tuntuvatkin olevan hyviä ystäviä, vaikka heidän pitäisi inhota toisiaan. (enkelit ja demonit ovat vihollisia)


title: Pita-Ten

text: Koboshi Uematsu Koboshi on ollut jo vuosia rakastunut Kotarouhun, muttei uskalla myöntää sitä tälle. Koboshi ei pidä Mishasta, sillä Misha roikkuu jatkuvasti Kotaroussa. Koboshi riitelee usein Takashin kanssa.


title: Pita-Ten

text: Takashi Ayanokoji Takashi on Kotaroun luokkakaveri. Takashia kutsutaan usein Ten-chaniksi. Takashi on hyvä koulussa eikä hänen tarvitse opiskella paljon ja myös tytöt tykkäävät Takashista, eli hän on toisin sanoen "naisten mies". Takashi on ihastunut Shiaan ja myöntää sen myöhemmin tälle.


title: Pita-Ten

text: Hiroshi "Dai-chan" Mitarai Ärsyttävä silmälasipäinen poika. Kotarōn, Koboshin ja Takashin luokalla. Pitää Mishasta. Hänellä on miljonääriperhe, joten hän saa kaiken minkä haluaa. Vihaa Takashia.


title: Pita-Ten

text: Kaoru Mitarai Hiroshin sisko. Pitää Takashista. Suuttuessaan Kaoru on murhanhimoinen ja juoksee ympäriinsä huitoen ruoskan tapaista asetta. Hän on hyvin hullu tapaus.


title: Pita-Ten

text: Sasha Mishan vanhempi sisko ja joskus hieman ylimielinen. Hän pitää siitä kun häntä kutsutaan nimellä "Sacchun". Hän vihaa yli kaiken demoneja.


title: Pita-Ten

text: Nyaa Shian pieni musta kissa, joka käyttäytyy omituisesti. Nyaa on demoni ja vihaa Sashaa.


title: Tridentiininen messu

text: Tridentiininen tai gregoriaaninen messu (lat. "Missa Tridentina") on Roomalaisen riituksen messun muoto, jonka Paavi Pius V kodifioi Trenton konsiilin yhteydessä. Tämän messun huomattavin erikoisuus on sen viettäminen pääasiallisesti latinaksi, mutta tarvittaessa evankeliumi ja muut lukukappaleet luetaan ja oleelliset rukoukset rukoillaan myös kansankielellä. Messua viettävä pappi on suurimman osan ajasta kääntyneenä seurakunnan kanssa kohti liturgista itää (Lat. Ad orientem tai Ad Deum, kohti Jumalaa), lisäksi hän lukee huomattavan osan messun rukouksista hiljaa, vain Jumalalle. Sekä papin asento että rukousten hiljaisuus kuvastaa sitä, että messu mielletään ensi sijassa uhritoimitukseksi Jumalalle, ei seurakunnan juhlaksi.


title: Tridentiininen messu

text: Tridentiinistä messua kutsutaan sen kielen mukaan myös latinankieliseksi tai latinalaiseksi messuksi. Tämä on kuitenkin epätarkka nimitys, koska myös uudempaa, vuonna 1970 julkaistua messua voidaan viettää kokonaan tai osittain latinaksi. Itse asiassa kyseinen messukaava julkaistiin sen normatiivisessa muodossa latinaksi, ja kansankieliset messukaavat ovat käännöksiä latinasta. Nimitys on epätarkka sikälikin, että tridentiinistä messua vietettiin nykyisen Kroatian ja Bosnia ja Hertsegovinan alueella kirkkoslaaviksi.


title: Tridentiininen messu

text: Tridentiininen messu on saanut nimensä Tridentin eli Trenton kirkolliskokouksesta vuosina 1545–1563. Kirkolliskokous antoi paavin ja kuurian tehtäväksi kirkossa käytettävien messujen yhtenäistämisen ja niiden saattamisen myös opillisesti kirkolliskokouksen päätöksen mukaisiksi. Tämän päätöksen mukaisesti paavi Pius V julkaisi vuonna 1570 latinankielisen messukirjan, "Missale Romanumin", ja määräsi sen otettavaksi käyttöön koko katolisen kirkon alueella. Poikkeuksen muodostivat ne hiippakunnat ja sääntökunnat, joiden oman jumalanpalvelusjärjestyksen paavi oli vahvistanut ennen vuotta 1370. Suurin osa näistä siirtyi viettämään yhtenäistä, Missale Romanumin mukaista messua. Poikkeuksiksi jäivät kuitenkin ambrosiaaninen messu, jota vietetään Milanon arkkihiippakunnassa, Italiassa, sekä mozarabialainen messu, jota vietetään Toledossa ja Salamancassa Espanjassa.


title: Tridentiininen messu

text: Missale Romanumia uudistettiin useaan otteeseen, viimeisin uudistettu versio on vuodelta 1962. Sen julkaisi paavi Johannes XXIII. Hänen aloitteestaan kokoon kutsuttu Vatikaanin II kirkolliskokous kuitenkin määritteli kirkon liturgian osittain uudelleen. Se korosti messun asemaan "Jumalan kansan yhteisenä juhlana" ja toivoi seurakuntalaisten aktiivisen osuuden lisäämistä. Messuun haluttiin myös mukaan kansankielisiä elementtejä. Kirkolliskokouksen päätöksen mukaisesti paavi Paavali VI julkaisi uuden messukirjan vuonna 1970.


title: Tridentiininen messu

text: Katoliseen kirkkoon jäi kuitenkin monia, jotka pitivät "vanhaa" messua parempana, hengellisempänä ja puhuttelevampana. Heidän toivomuksestaan tridentiinistä liturgiaa saatiin viettää, mikäli hiippakunnan piispa sen salli. 7. heinäkuuta 2007 paavi Benedictus XVI antoi motu proprion "Summorum Pontificum", jossa hän vahvisti tridentiinisen messun asemaa. Hän vahvisti messukaavan aseman erityismessuna, ja totesi sen ja uuden kansankielisen messukaavan "saman roomalaisen riitin kahdeksi eri ilmenemismuodoksi". Hän myös korosti, ettei tridentiisen messun viettoa ollut kirkossa koskaan kielletty. Hän ilmoitti myös, että sitä tulee viettää, mikäli seurakuntalaiset sitä pyytävät ja pappi suostuu. Tridentiinen messu ei kuitenkaan saa syrjäyttää uudistetun messun asemaa seurakunnan päämessuna.


title: Tridentiininen messu

text: Useimmissa maissa tridentiininen messu vietettiin latinaksi vuosien 1570 ja 1970 välisenä aikana (vaikka messukaava sisälsikin kreikkalaisia ja heprealaisia sanoja). Huomattavin poikkeus tähän oli Dalmatia ja Istria, joissa katolista messua vietettiin roomalaisen messun kaavalla, mutta kirkkoslaaviksi.


title: Tridentiininen messu

text: Tridentiininen tai trentolainen messu termi viittaa Trenton kaupunkiin ja Trenton Konsiilin jonka seurauksena Paavi Pius V promulgoi vuoden 1570 Roomalaisen Missale laitoksen. Mikäli viitataan yleisesti roomalaisen riituksen vanhempaan muotoon, voidaan käyttää termiä vanhempi roomalainen riitus tai gregoriaaninen messu. Koska termi "tridentiininen" on myös suora viittaus vuoden 1570 messu muotoon ja sitä seuraaviin Missale Romanumin laitoksiin, on sen soveltaminen kokonaiskattavana terminä vanhempiin roomalaisiin riituksen muotoihin osittain harhaan johtava.


title: Tridentiininen messu

text: Paavi Pius V Trenton konsiilin yhteydessä yhdensi voimassa olevat vanhat liturgiset perinteet ja säännökset ja täten tridentiininen termi ei viittaa messun alkuperään tai ikään. Trenton konsiilin jälkeisenä aikana tuli käyttää ainoastaan roomalaista riitusta. Poikkeuksena tähän olivat liturgiset käytännöt jotka olivat yli 200 vuotta vanhoja.


title: Tridentiininen messu

text:
Tridentiininen messu jakautuu kahteen pääosaan: opetettavien eli katekumeenien liturgiaan ja uskovien liturgiaan; Suomen luterilaisen kirkon nykyisessä jumalanpalveluskaavassa näiden osien nimet ovat sanaosa ja ehtoollisen vietto. Lisäksi messuun kuuluu johdanto-osa ja lyhyt päätös.Pappi ja messupalvelijat resitoivat tämän jälkeen muutamia anteeksiantamuksesta puhuvia raamantunjakeita. Tämän jälkeen pappi lausuu: ""Oremus"" ("Rukoilkaamme"), astuu hiljaisuuden vallitessa alttarille ja rukoilee hiljaisesti: "että saisimme puhtain mielin astua kaikkein pyhimpään" (2. Mooseksen kirja 26:33–34). Astuttuaan alttarin ääreen pappi liittää kätensä yhteen ja rukoilee hiljaisesti, että Jumala antaisi hänelle hänen syntinsä anteeksi niiden pyhien esirukousten tähden, joiden reliikit on kätketty alttariin.Tämän osan aikana pappi valmistaa ehtoollisaineet, leivän ja viinin, sekä rukoilee valmistavia rukouksia.Tämä on tridentiinisen messun ydinosa. Siinä tapahtuu katolisen teologian mukaan ehtoollisaineiden eli hostian ja viinin muuttuminen olemuksellisesti Kristuksen ruumiiksi ja vereksi (transsubstantiaatio). Samalla tapahtuu messu-uhri, Kristuksen Golgatalla antama ristinuhri nykyistyy eli tulee uudelleen läsnä olevaksi. Pappi toimii ikään kuin Kristuksen sijaisena uhraten itsensä uudelleen.
Seurakuntalaiset polvistuvat kaanonin lukemisen ajaksi.


title: Tridentiininen messu

text:
Tässä osassa pappi kommunikoi eli ottaa vastaan ehtoollisleivän ja viinin seurakuntalaisten puolesta. Myös seurakuntalaisilla on mahdollisuus tulla osallisiksi Kristuksen ruumiista ja verestä, mutta perinteisessä tridentiinisessä messussa tämä oli harvinaista. Maallikoille jaettiin yleisesti vain leipä, koska Kristuksen katsottiin olevan kokonaan läsnä leivässä, jolloin viinin vastaanottaminen oli tarpeetonta.
Seurakuntalaiset nousevat Isä meidän -rukouksen ajaksi, mutta polvistuvat papin nauttiessa kommuunion.


title: Tridentiininen messu

text: Pappi vie jäljelle jääneet hostiat ehtoolliskaappiin eli tabernaakkeliin, sekä juo lopun viinin.


title: Tridentiininen messu

text: Paavi Leo XIII määräsi, että messun päätteeksi on luettava polvistuneena kolme Ave Mariaa, Salve Regina, lauselma ja vastauslauselma sekä rukous syntisten kääntymisestä ja Pyhän Kirkon vapaudesta ja korotuksesta, sekä lopuksi rukous arkkienkeli Mikaelille. Pius X lisäsi kolminkertaisen rukoushuudon "Jeesuksen pyhä sydän, armahda meitä!". Pius XI määräsi, että nämä rukoukset tuli rukoilla Venäjän kääntymiseksi. Nämä rukoukset eivät olleet osa messukaavaa, ja ne rukoiltiin yleensä kansankielellä.


title: Tridentiininen messu

text: Tridentiinisessä messussa kirkkovieraat olivat ennen muuta messun kunnioittavia tarkkailijoita. Messuun osallistuminen miellettiin hengelliseksi tapahtumaksi; jo messussa kunnioittavin mielin läsnä oleminen välitti siunauksen. Messun katsottiin puhuttelevan ennen muuta silmää ja sydäntä, ei niinkään korvia.


title: Tridentiininen messu

text: Seurakuntalaiset eivät tridentiinisessä messussa lausuneet niitä messun osia tai vastanneet niitä liturgisia vastauksia, jotka alun alkaen oli tarkoitettu seurakunnan lausuttaviksi. Tämä johtui ennen muuta siitä, että messua vietettiin tavallisesti latinaksi, eivätkä seurakuntalaiset yleensä osanneet tätä kieltä. Keskiajalta saakka muodostui tavaksi, että messupalvelija tai palvelijat lausuivat seurakunnalle kuuluvat osuudet ikään kuin seurakuntalaisten edustajina. He myös rukoilivat seurakunnan osuudet "rukouksissa alttarin juurella", myös seurakunnan synnintunnustuksen.


title: Tridentiininen messu

text: Vuoden 1910 tienoilla otettiin käyttöön tridentiinisen messun erikoismuoto, nk. dialogimessu, jossa seurakuntalaiset lukivat heille kuuluvat osuudet liturgiasta. Yleensä heillä oli tätä varten messukirja tai valmiiksi painettu lehtinen, jossa seurakunnan vastaukset olivat valmiina. Tässä messussa seurakunta saattoi myös laulaa joitakin liturgisia osia, jotka yleensä lauloi kuoro, myös muu seurakunnan hengellinen laulu oli mahdollinen. Tämä messun muoto ei kuitenkaan yleistynyt.


title: Tridentiininen messu

text: Vieraan kielen ohella seurakuntalaisten osallistumista vaikeutti myös se, että tridentiinisessä messussa pappi luki suuren osan rukouksista hiljaa, joko täysin äänettömästi tai kuiskaavalla äänellä. Lähes kaikki uskovien messun rukoukset kuuluvat tähän ryhmään: offertorium, messun kaanon (prefaatiorukousta ja loppudoksologiaa lukuun ottamatta) ja rukoukset Isä meidän -rukouksen ja postcommunion välillä.


title: Tridentiininen messu

text: Juhlallisessa kuoro lauloi messupalvelijoiden vastaukset (paitsi rukouksia alttarin juurella). Se lauloi myös introituksen, Kyrien, Glorian, graduaalin, hallelujan (tai tractatuksen), credon, offertorio- ja commuunioantifonit, Sanctuksen ja Agnus Dein. Vähemmän juhlallisessa eli lauletussa messussa kuoro lauloi vain Kyrien, Glorian, Credon, Sanctuksen ja Agnus Dein. Nämä muodostavat nk. messun ordinariumin. Näitä varten on useita gregoriaanisia sävelmiä, ja renessanssiajalta lähtien lukuisat säveltäjät ovat säveltäneet ne messussa käytettäviksi.


title: Tridentiininen messu

text: Koska suuri osa messusta vietettiin hiljaa, eivätkä seurakuntalaiset useinkaan ymmärtäneet latinaksi vietettyä messua, tuli yleiseksi tavaksi rukoilla messun aikana henkilökohtaisia rukouksia. Erityisesti rukousnauha- eli ruusukkorukousta pidettiin tähän tarkoitukseen soveliaana.


title: Tridentiininen messu

text: Tridentiinisestä messusta on useita eri muotoja, jotka vaihtelevat ennen muuta messun juhlallisuuden mukaan.


title: David Miliband

text: David Wright Miliband (s. 15. heinäkuuta 1965) on brittiläinen poliitikko, joka toimi Brownin hallituksen ulkoministerinä 28. kesäkuuta 2007 lähtien. Vuosina 2006–2007 hän oli ympäristö-, ja terveys-, ja maaseutuministeri.


title: David Miliband

text: Milibandin vanhemmat ovat holokaustia paenneita puolanjuutalaisia. Hänen isänsä oli Belgiassa syntynyt marxismin teoreetikko Ralph Miliband. Myös hänen veljensä Ed Miliband on parlamentaarikko ja toimi samassa hallituksessa Davidin kanssa ympäristö- ja energiaministerinä 3. lokakuuta 2008 lähtien.


title: David Miliband

text: Miliband opiskeli filosofiaa, valtiotiedettä ja kansantaloustiedettä Oxfordin yliopiston Corpus Christi Collegessa ja valmistui erinomaisin arvosanoin. Ylemmän korkeakoulututkinnon hän suoritti Massachusetts Institute of Technologyssa Yhdysvalloissa.


title: David Miliband

text: Miliband valittiin parlamenttiin vuonna 2001 ja hän pääsi nuoremmaksi ministeriksi opetusministeriöön kesäkuussa 2002. Vuoden 2004 lopulla hän pääsi pääministerin avustajaksi (Cabinet Office Minister) ja vuoden 2005 vaalien jälkeen kuntien ja paikallishallinnon ministeriksi varapääministeri John Prescottin alaisuudessa.


title: David Miliband

text: Ulkoministerinä Miliband on kannattanut Euroopan unionin laajentumista ja Venäjän, Lähi-idän ja Pohjois-Afrikan maiden ottamista jäseneksi.


title: David Miliband

text: Miliband on naimisissa Louise Shackeltonin kanssa, joka soittaa viulua Lontoon sinfoniaorkesterissa. Miliband ja Shackelton ovat adoptoineet kaksi poikaa Yhdysvalloista, Isaacin joulukuussa 2004 ja Jacobin lokakuussa 2007.


title: Malli Cajander

text: Malli Cajander on termi, jolla pyritään kuvaamaan Suomen armeijan heikkoa varustetasoa talvisodan alkaessa 1939. Termi viittasi pääministeri Cajanderiin, mutta on sikäli harhaanjohtava, että Cajanderin III hallituksen aikana puolustusmenot tosiasiassa kasvoivat.


title: Malli Cajander

text: Espanjan sisällissota toimi aseiden, kuten panssarivaunujen, hävittäjälentokoneiden ja taktisten pommikoneiden kehityksen kiihdyttäjänä. Etupainoisten hankintojen uskottiin aiheuttavan sen, että varustus olisi vanhentunutta kun sitä olisi jouduttu käyttämään. Cajanderin III hallitus (12. maaliskuuta 1937 – 1. joulukuuta 1939) pyrki varustelemaan, mutta maltillisesti. Pääministeri Cajander ei ollut suursodan epätodennäköisyyden kannalla hallituksessa yksin, vaan monet ministerit, mm. Väinö Tanner eivät uskoneet sodan mahdollisuuteen. Suomessa oli saavutettu poliittinen konsensus puolustusvoimien hankintojen jouduttamisesta jo 1938, mutta käytännössä laajuus jäi myöhemmin päätettäväksi.


title: Malli Cajander

text: Kesäkuussa 1939, puoli vuotta ennen talvisodan syttymistä, Cajander ilmoitti tyytyväisyytensä siitä, että Suomen armeijan hankintoja oli osittain lykätty myöhemmäksi. Näin säästettäisiin valtion varoja, koska ei ollut ostettu liian aikaisin varusteita, jotka olisivat kuitenkin sodan sattuessa jo vanhentuneita ja osittain käyttökelvottomia.


title: Malli Cajander

text: Jalkaväkisotilaan henkilökohtaisen varustuksen osalta "malli Cajander" tarkoitti sitä, että osalle talvisodan sotilaista ei ollut antaa aluksi kuin kivääri, kokardi, sotilaspuvun housut ja miehistövyö sotilaan univormuksi, minkä vuoksi sotilaat joutuvat taistelemaan talvisodan alussa mukanaan tuomissaan siviilivaatteissa.


title: Malli Cajander

text: Siviilivaatteiden ja univormujen päälle laitettiin lumipuku, joten siviilivaatteisiin pukeutuneet eivät erottuneet paljoakaan suojeluskunnan tai puolustusvoimien univormussa palvelevista. Lumipuvut muun vaatetuksen päälle kyettiin tuottamaan verrattain nopeasti, mutta varustuksessa oli paljon muita puutteita, mihin alettiin viitata yleisemminkin puheessa ja kirjoituksissa "malli Cajanderina". Suomella oli talvisodassa noin 350 000 sotilasta, joista vain suojeluskuntiin kuuluneella kolmanneksella oli varmasti käyttökelpoinen univormu ja kivääri. Varustukseen kuului lisäksi myös pääasiassa saksalaista ensimmäisen maailmansodan tyyppiä oleva vyöhön kiinnitettävä patruunakotelo ja nahkasaappaat.


title: Progg

text: Progg oli Ruotsissa 1960-luvun lopulla ja 1970-luvulla vaikuttanut vasemmistolainen kulttuuriliike. Erityisesti sanalla voidaan viitata tuona aikana julkaistuun poliittisesti kantaa ottavaan musiikkiin. Tunnettuja progg-yhtyeitä olivat mm. Blå Tåget, Kebnekajse, Nationalteatern, Samla Mammas Manna, Hoola Bandoola Band ja Träd, Gräs och Stenar. Proggia ei tule sekoittaa progressiiviseen rockiin, vaikka jotkin progg-yhtyeet tuon tyylilajin musiikkia soittivatkin.


title: Lex Tokoi

text: Lex Tokoi eli laki tasavallan presidentin armahdusoikeuden väliaikaisesta laajentamisesta (158/1944) oli maaliskuussa 1944 voimaan tullut määräaikainen säädös. Sen nojalla presidentti saattoi armahtaa vuonna 1918 käytyyn Suomen sisällissotaan eli "kapinaan" osallistuneet kapinalliset suomalaiset, valtiopetoksesta tuomitut ja ulkomaille paenneet punaiset, mikäli he eivät olleet toimineet ulkomailla Suomea vahingoittavasti, ja he saivat palata Suomeen joutumatta syytteeseen.


title: Lex Tokoi

text: Armahduslakia on kutsuttu Lex Tokoiksi, koska sen tunnetuin kohde oli Oskari Tokoi. Hän oli lähtenyt maanpakoon sisällissodan lopulla Venäjälle ja ryhtynyt siellä Muurmannin legioonan poliittiseksi neuvonantajaksi; Britannian oli alkujaan perustanut legioonan estämään Saksan interventiota Luoteis-Venäjälle. Sisällissodan lopputuloksen vuoksi saksalaisinterventio jäi toteutumatta ja paenneista suomalaisista punaisista koottu legioona taisteli Vienan ja Petsamon sotaretkiin lähteneitä suomalaisia vapaaehtoisia, heimosotureita vastaan. Britannian purettua legioonan 1920 Tokoi siirtyi Kanadan kautta Yhdysvaltoihin 1921.


title: Lex Tokoi

text: Laki ei kuitenkaan tullut koskemaan esimerkiksi Otto Wille Kuusista ennen kaikkea siksi, että hän oli toiminut Neuvostoliiton asettaman nukkehallituksen eli Terijoen hallituksen johdossa Suomen talvisodan aikana 1939–1940.


title: Lex Tokoi

text: Lex Tokoi oli voimassa 10.3.1944–1.7.1944.


title: Läppäventtiili

text: Läppäventtiili on kaksitahtisissa polttomoottoreissa, usein mopoissa ja kevytmoottoripyörissä esiintyvä moottorin osa. Sen tehtävänä on sallia polttoaineen virtaus vain toiseen suuntaan, eli kampikammioon päin. Läppäventtiili koostuu läppärungosta, yleensä metallisista taikka komposiittimateriaaleista valmistetuista läpistä, sekä rajoitinläpistä jotka estävät läppien liian suuren aukeamisen. Ilman läppäventtiiliä männän kampiakselia päin etenevä liike pakottaisi kampikammiossa olevan seoksen takaisin kaasuttimeen päin. Läppärungon rakenne on epäedullinen virtauksen kannalta.


title: Sanni Orasmaa

text: Sanni Orasmaa (s. 12. lokakuuta 1972 Helsinki) on suomalainen jazzlaulaja ja pedagogi. Hän teki ensiesiintymisensä viisivuotiaana "Toivotaan, toivotaan" -televisio-ohjelmassa. Lapsuuden musiikkiopintojen jälkeen Orasmaa opiskeli Suomessa Sibelius-lukiossa sekä Pop & Jazz konservatoriossa. Hän valmistui taiteiden maisteriksi Itävallasta Grazin taidekorkeakoulun jazzosastolta vuonna 2000 professoreinaan jazzlaulajat Sheila Jordan, Mark Murphy ja Jay Clayton. Orasmaan muita opettajia ovat olleet muun muassa Yuseef Lateef, Dr. Billy Taylor ja Maija Hapuoja.


title: Sanni Orasmaa

text: Orasmaan ura on kattanut esiintymisiä klubeissa ja festivaaleilla pohjoismaiden lisäksi muun muassa Italiassa, Puolassa, Saksassa, Itävallassa, Kiinassa ja Yhdysvalloissa. Hän oli yksi kansainvälisen Betty Carter's Jazz Ahead -kilpailun voittajista vuonna 2000, minkä johdosta Orasmaa esiintyi kolmessa konsertissa Washingtonin Kennedy Centerissä ja vieraili Brandford Marsaliksen juontamassa "JazzSet"-ohjelmassa Yhdysvaltain valtakunnallisessa radiolähetyksessä. Hänet on profiloitu Yhdysvaltojen yleisradion NPR:n ja Jazz Smithsonian -instituutin tuottamassa dokumenttisarjassa "The Jazz Singers", jonka juontaa laulaja Al Jarreau. Vuosina 2000–2007 Orasmaa asui New Yorkissa esiintyen paikallisilla klubeilla (muun muassa Knitting Factory, Sweet Basil, Blue Note, Cornelia Street Cafe, Zinc Bar ja Rainbow Room), tehden yhteistyötä lukuisten muusikoiden kanssa, muun muassa George Gruntz Orchestra, Ted Curson, Matthew Garrison, Jeff "Tain" Watts, Ron McClure, Ron Affif, Ben Monder, Charlie Hunter, Bobby Previte ja Kirk Nurock.


title: Sanni Orasmaa

text: Orasmaa on tehnyt useita kiertueita, levytyksiä ja esiintymisiä radiossa ja televisiossa suomalaisten artistien kanssa, muun muassa Hector, Jari Sillanpää, Waltari, RinneRadio, Olli Ahvenlahti, Heikki Sarmanto ja Mika Pohjola. Hän on toiminut vakinaisena opettajana Brooklyn konservatorion jazzosastolla, Slope Music Studiossa New Yorkissa, Kuopion Musiikki- ja Tanssiakatemiassa, Kuopion konservatoriossa ja Jyväskylän ammattikorkeakoulussa, sekä vierailevana opettajana Yhdysvaltojen ja Suomen lisäksi lukuisissa oppilaitoksissa muun muassa Kreikassa, Ukrainassa, Itävallassa ja Unkarissa. Orasmaa asuu Helsingissä ja toimii Pop & Jazz Konservatorion laulun lehtorina.


title: Luettelo Tanskan kunnista

text: Tämä artikkeli on luettelo Tanskan kunnista. Tanskassa on tällä hetkellä 98 kuntaa (), joiden lisäksi maa on jaettu viiteen alueeseen ():


title: Luettelo Tanskan kunnista

text: Seuraavassa taulukossa Tanskan kunnat on lueteltu alueittain samassa järjestyksessä kuin Danmarks Statistik ne tilastoissaan esittää. Kunnan nimen lisäksi on mainittu kunnan keskustaajaman nimi, alue johon kunta kuuluu, kunnan väkiluku ja kunnan pinta-ala vuodelta 2012. Väkiluvun ja pinta-alan perusteella on vielä laskettu kunnan väentiheys.


title: Luettelo Tanskan kunnista

text: Kuntien keskustaajamat eivät Kööpenhaminan lähistöllä muodosta aina taajamaa, vaan kuuluvat osana johonkin suurempaan taajamaan. Kööpenhaminan taajama-alueeseen eli "Hovedstadsområdetiin" kuuluvat keskustaajamat on merkitty asteriskilla (*).


title: Luettelo Tanskan kunnista

text: Luettelon kuntien lisäksi Tanskaan kuuluu vielä Pääkaupunkialueen osaksi luettava Christiansøn saari, jolla on 103 asukasta (1.1.2012). Saari ei ole osa mitään kuntaa. Tässä luettelossa eivät ole mukana Färsaarten kunnat eivätkä Grönlannin kunnat. Paikkakunnat, joilla oli kaupunginoikeudet vuoteen 1970 asti on lueteltu artikkelissa Luettelo Tanskan kaupungeista.


title: Regia Aeronautica

text: Regia Aeronautica () on Italian kuningaskunnan ilmavoimien nimitys 23. maaliskuuta 1923 – 2. kesäkuuta 1946. Kuninkaalliset ilmavoimat perustettiin erottamalla maavoimien lentojoukot omaksi puolustushaarakseen ja sen olemassaolo päättyi Italian julistautuessa tasavallaksi 1946, jolloin ilmavoimien nimeksi tuli Aeronautica Militare (Italiana).


title: Regia Aeronautica

text: 1900-luvun alussa Italia oli ilma-aseen käytön edelläkävijä. Libyan valtauksessa 1911 se teki maailman ensimmäisen tiedustelulennon 23. lokakuuta ja maailman ensimmäisen pommituslennon 1. marraskuuta. Ensimmäisessä maailmansodassa Italian maavoimien Corpo Aeronautico Militarella oli ranskalaisia hävittäjiä ja italialaisia pommikoneita, joista merkittävimpiä Capronin pommikoneet. Laivastolla Regia Marinalla oli oma ilma-ase, jonka kalustona olivat italialaisvalmisteiset lentoveneet.


title: Regia Aeronautica

text: Ilmavoimista tuli puolustushaara, Regia Aeronautica, 28. maaliskuuta 1923. Benito Mussolinin fasistihallinto teki ilma-aseesta propagandavälineen ja sen kalustolla rikottiin useita voimassa olleita ennätyksiä kuten Atlantin ylitykset lentoveneillä 1931 ja 1933. Ilmavoimat osallistuivat 1930-luvun lopulla Etiopian ja Espanjan sotiin.


title: Regia Aeronautica

text: Vuosina 1921–1935 Italia miehitti Libyan ja teki siitä siirtomaansa sijoittaen lähes puoli miljoonaa asukasta keskitysleireille, joista monet myöhemmin palasivatkin hävitetyille asuinsijoilleen. Ilmavoimilla oli suuri merkitys miehityksen onnistumiselle. Ilmavoimien käyttämät BR.1- ja Ca.73-pommikoneet, R2- ja A300/4-tiedustelukoneet, CR.1-, AC.2- ja AC.3-hävittäjät sekä S.55-vesilentokoneet etsivät maaleja ja häiritsivät heimotaistelijoiden kokoontumisia.


title: Regia Aeronautica

text: Libyan valtauksen jälkeen Mussolini halusi todistaa, että maa kykenisi hallitsemaan siirtomaita kuten muutkin eurooppalaiset valtiot. Etiopiaan lähetettiin 6 000 sotilasta ja saman verran siirtomaasotilaita valtaamaan maata, jonka oma armeija oli noin 300 000 miestä. Mussolini päätti käyttää kaasua 1925 allekirjoitetusta Geneven sopimuksesta huolimatta, mikäli se takaisi helpon ja nopean voiton. Maajoukkojen avuksi Mussolini määräsi marsalkka Badoglion lähettämään vähintään 250 lentokonetta.


title: Regia Aeronautica

text: Etiopiaan lähetettiin 200 pommikonetta, 40 hävittäjää ja 10 tiedustelukonetta. Osaston piti suorittaa terroripommituksia ja siten lyhentää sotaa. Fasistihallinto päätti lisätä koneiden lukumäärän 450:een, jotta se lyhenisi entisestään ja sota näyttäisi fasistihallinnon mahdin. Vuonna 1935 Italia rakensi alueelle 18 lentokenttää, sääasemia ja valokuvauslaboratorioita. Laivoilla kuljetettiin lentokoneiden tarvitsemaa materiaalia.


title: Regia Aeronautica

text: Tammikuussa 1935 Eritreassa oli 34 pommikonetta, 69 tiedustelukonetta, 16 hävittäjää ja 6 vesilentokonetta sekä Somaliassa 20 pommikonetta ja 18 hävittäjä- ja tiedustelukonetta. Kesäkuuhun 1936 mennessä koneiden lukumäärä oli kasvanut 318, joista 225 oli sotatoimiin soveltuvia. Kuitenkin ainoa moderni lentokone oli S.81-pommittaja, mutta pääosa pommituslennoista tehtiin kestävämmillä Ro.1-, Ca.101- ja Ca.111-pommittajilla. Hävittäjäsuojana olivat Fiat CR.20 -koneet.


title: Regia Aeronautica

text: Etiopian ilmavoimilla oli 13 lentokonetta, jotka oli kaikki sijoitettu Akakiin. Koneista neljä oli aseistamattomia Potez 25, kahdesta neljään Fokker VII -kuljetuskonetta ja de Havilland Moth koulukone. Ruotsalaisen kreivin Carl Gustav von Rosenin lentämä ambulanssikone tuhoutui ilmapommituksessa K’orahessa. Toinen ambulanssikone, jonka lentäjänä toimi ranskalainen lääkäri Marcel Junod, koki saman kohtalon.


title: Regia Aeronautica

text: Italia käytti 10. lokakuuta kenraali Grazianin määräyksestä ensimmäisen kerran sinappikaasua K’orahen pommituksessa. 27. lokakuuta Mussolini ilmoitti olevansa ainoa, joka voi antaa luvan kaasun käyttöön. Siitä huolimatta ilmavoimat pudotti kaikkiaan noin 2 100 kaasupommia sotilas- ja siviilikohteisiin.


title: Regia Aeronautica

text: Italian lähettämistä koneista tuhoutui sodan aikana lähes 100, joista kahdeksan tiedetään tuhoutuneen käsiaseiden tulessa. Koneista 61 tuhoutui erilaisissa onnettomuuksissa. Lentäjistä sai surmansa 110 ja 150 haavoittui.


title: Regia Aeronautica

text: Espanjan sisällissodassa Regia Aeronautican Aviazione Legionaria -yksikkö taisteli nationalistien ja Saksan rinnalla. 30. heinäkuuta 1936 12 S.81-pommikonetta everstiluutnantti Ruggero Bonomin komentamana nousi Elman lentotukikohdasta Sardiniasta kohti Nadoria Espanjan Marokossa. Koneista kaksi putosi Algeriaan ja yksi katosi matkalla. Osasto tunnettiin myöhemmin nimellä Aviacion del Terciona ja se aloitti itsenäisen toiminnan 4. elokuuta Tetuanista pommittaen Larachen edustan sotalaivoja sekä suojaten saattueita, jotka kuljettivat Francisco Francon joukkoja Afrikasta Espanjaan. 18. elokuuta osasto siirtyi Sevillaan, Granadaan ja Tallaveraan.


title: Regia Aeronautica

text: Voitonjulistus annettiin 1. huhtikuuta 1939 ja nationalisti-ilmavoimien voitonparaatissa Barajasin lentotukikohdassa oli mukana 147 Regia Aeronautican lentokonetta. Sodan aikana oli Espanjassa palvellut 6 000 ilmavoimien sotilasta ja 720 lentokonetta, jotka olivat lentäneet kaikkiaan 138 265 tuntia. Ne olivat tehneet muun muassa 5 318 pommituslentoa, ilmoittaneet ampuneensa alas 903 vihollisen lentokonetta ja menettäneet taisteluissa 88 lentokonetta (73 CR.32-, neljä S.79-, viisi S.81-, kaksi Ba.65-, kaksi BR.20- ja kaksi Ro.37bis-konetta), joiden lisäksi 100 lentokonetta tuhoutui erilaisissa onnettomuuksissa.


title: Regia Aeronautica

text: Huhtikuussa 1937 Aviazione Legionaria osallistui Guernican pommitukseen, joka oli siihenastisen sotahistorian suurin siviilikohteita vastaan tehty ilmapommitus. Se tuhosi Baskimaalla sijainneen Guernican kaupungin lähes kokonaan.


title: Regia Aeronautica

text: Regia Aeronautica perusti Albaniaan yhtymän Aeronautica dell’Albanian, joka vastasi Adrianmeren ja Balkanin alueen valvonnasta. Yhtymän esikunta oli Tiranassa.


title: Regia Aeronautica

text: Yhtymä osallistui 28. lokakuuta 1940 – 23. huhtikuuta 1941 Kreikan ja 6.–14. huhtikuuta 1941 Jugoslavian vastaisiin sotatoimiin. Balkanin alueen miehityksen jälkeen alue jaettiin Saksan ja Italian kesken. Lisäksi alue jaettiin Albanian ja Slovenia-Dalmatian ilmapuolustusalueisiin 7. toukokuuta 1942 partisaanitoiminnan vastaisten operaatioiden toteuttamiseksi, mikä päättyi Italian antauduttua syyskuussa 1943.


title: Regia Aeronautica

text: Italian julistaessa 10. kesäkuuta 1940 sodan Isolle-Britannialle ja Ranskalle liittolaisineen Regia Aeronautica oli valmistautunut siihen, että ainoastaan yksi suurimittainen isku tarvittaisiin. Joukkojen moraali oli korkealla ja miehistöt luottivat kykyihinsä. Sen lentorykmentit oli jaettu kolmeen ilma-armeijaan Squadraan, joiden esikunnat olivat Milanossa (Squadra 1), Palermossa (Squadra 2) ja Roomassa (Squadra 3). Näiden lisäksi olivat Sardiniassa Aeronautica della Sardegna, Libyassa Aeronautica della Libia, Egeanmerellä Aeronautica dell’Egeo, merivoimien tukena Comando Superiore Aviazione per La Regia Marina, kuljetuskoneista vastaava SAS ja Italian Itä-Afrikassa Africa Orientale Italiana.


title: Regia Aeronautica

text: Ensimmäisenä sotapäivänä iskettiin Korsikalle ja Etelä-Ranskaan sekä brittien tukikohtiin Maltalla, Palestiinassa, Kyproksella, Egyptissä ja Gibraltarilla. Heinäkuussa aloitettiin toiminta merenkulkua vastaan, mikä osoittautui vaikeaksi alusten väistellessä ja ilmatorjunnan nostaessa pommien pudotuskorkeutta.


title: Regia Aeronautica

text: Saksan murskattua Alankomaiden ja Ranskan puolustuksen saavuttaen Englannin kanaalin Mussolini päätti liittyä voittajiin. Hän ilmoitti 26. kesäkuuta 1940 Adolf Hitlerille maansa osallistuvan hyökkäykseen Isoa-Britanniaa vastaan. 13. heinäkuuta Hitler ilmoitti ottavansa tarjotun avun vastaan, vaikka huomioikin organisaatioiden, asejärjestelmien ja koulutustason erot maiden välillä.


title: Regia Aeronautica

text: 10. syyskuuta Italian ilmavoimat perustivat Corpo Aereo Italianon, johon kuului 80 BR.20M-pommikonetta, 50 CR.42-hävittäjää, 45 G.50-hävittäjää, viisi Z.1007bis-tiedustelukonetta, 12 Ca.133-kuljetuskonetta sekä 11 Ca.164-yhteyskonetta. Ainoastaan viidellä pommikonemiehistöllä oli karttalentopätevyys ja radiokalusto oli heikkolaatuista lisäksi koneista puuttui jäätymisenestojärjestelmät kokonaan.


title: Regia Aeronautica

text: Kaikesta huolimatta osasto aloitti 27. syyskuuta siirtymisen Belgiaan Saksan Luftflotte 2:n alaisuuteen. 13. ja 43. lennoston () 42 pommikonetta lensivät Melsbroekiin ja Chievresiin. Koneista kolme jäi vikojen vuoksi lähtökentille ja yhdeksän joutui tekemään matkalla pakkolaskun huonon lentosään vuoksi. 18. rykmentin () CR.42-hävittäjät lähtivät matkaan 6. lokakuuta ja ne joutuivat myös huonoon säähän. Koneet saapuivat uudelle kotikentälleen Urseliin 19. lokakuuta. 20. rykmentin G.50-hävittäjät siirtyivät 6. lokakuuta Trevisosta Bolzanoon, josta ne sään seljettyä jatkoivat matkaansa Neubibergiin. Koneet jatkoivat 17. lokakuuta Neubibergista Frankfurtin kautta Maldegemiin, jonne osasto saapui 19. lokakuuta. Laskussa yksi koneista pyörähti mutaisella kentällä ympäri. Kaikkiaan siirtolennoilla tuhoutui ennen vihollisen kohtaamista kaksi G.50- ja viisi BR.20-konetta.


title: Regia Aeronautica

text: 20. lokakuuta Belgiaan sijoitetun osaston vahvuus oli 61 BR.20M-, 50 CR.42-, 42 G.50-, viisi Z.1007bis-, 12 Ca.133-, yhdeksän Ca.164- ja yksi SM.75Tp-lentokone. Osaston hävittäjät kykenivät lentämään ainoastaan kymmenen minuuttia Englannin yllä eli ne eivät kyenneet tehokkaasti saattamaan pommikoneita. Vuodenajan heikko sää vaikeutti osaston toimintaa entisestään, mutta Saksan ilmavoimien koulutus auttoi osastoa toimimaan.


title: Regia Aeronautica

text: Osasto perusti toimintaansa varten etutukikohdat Mervilleen ja Norrent Fontesiin, jotta lyhyen toimintasäteen omaavat G.50-hävittäjät kykenisivät tehokkaammin tukemaan pommittajia. Osaston operaatio alueeksi määrättiin Thamesin suiston ja 53 astetta pohjoiseen ja 1 aste itään Greenwichistä. Lisäksi osaston tuli estää liittoutuneiden iskut Ostend Schelden alueelle sekä suojata rannikkosaattueita kaistallaan.


title: Regia Aeronautica

text: Osasto teki ensimmäisen iskunsa 24. lokakuuta, jolloin 17 BR.20-pommikonetta iski Ramsgateen ja Harwichiin. Yksi koneista tuhoutui nousussa surmaten kuusi koneen miehistön jäsentä, kolme koneista tuhoutui ilmatorjuntatulessa sekä yksi vaurioitunut tuhoutui laskeutuessaan Lilleen. 16. huhtikuuta 1941 24 G.50 ja neljä Ca.133 konetta lähti kohti Italiaa lentäen Frankfurtin ja Neubibergin kautta Goriziaan.


title: Regia Aeronautica

text: Osasto teki kaikkiaan 137 pommituslentoa, joissa pudotettiin 27 tonnia pommeja sekä 590 hävittäjälentoa. Yhdeksän viholliskonetta ammuttiin alas ja lisäksi kuusi mahdollista pudotusta. Osasto menetti 19 pommikonetta, 14 hävittäjää, yhden Z.1007bis- sekä yhden Ca.164-koneen, näistä 19 vihollisen toiminnan vuoksi ja kuusitoista erilaisissa onnettomuuksissa. Kaikkiaan 29 miestä sai surmansa tai katosi, kuusi jäi sotavangeiksi ja kaksitoista haavoittui.


title: Regia Aeronautica

text: Italian hyökättyä Kreikkaan Regia Aeronauticalla oli täydellinen ilmaherruus alueella. Se ei kuitenkaan kyennyt estämään Italian maavoimien työntämistä takaisin Albaniaan.


title: Regia Aeronautica

text: Saksan aloitettua hyökkäyksensä Jugoslaviaan Regia Aeronautica tuki eteneviä maajoukkoja. Suuri osa ilmavoimien maataistelukykyisistä sekä yhteyskoneista palveli partisaanisodassa vuoden 1943 aselepoon saakka.


title: Regia Aeronautica

text: Regia Aeronautica perusti itärintamalla olleiden maavoimien tueksi 25. heinäkuuta 1941 Corpo di Spedizione Italiano in Russian, jonka päämaja sijoitettiin Tudoraan. Yhtymän tehtävänä oli tukea Italian 8. armeijan etenemistä Donjoelle sekä muita rintaman operaatioita. Tarpeen mukaan se tuki myös Wehrmachtin toimintaa kenraali Messen ja paikallisten saksalaiskomentajien määräysten mukaan. Stalingradin menetyksen jälkeen yhtymä palautettiin Italiaan tammikuussa 1943.


title: Regia Aeronautica

text: Yhtymässä olleet kaksi hävittäjälentorykmenttiä olivat tehneet seitsemäntoista kuukauden aikana yli 6 000 lentosuoritetta, ilmoittaneet 88 pudotuksesta ja menettäneet 19 konetta ilmataisteluissa.


title: Regia Aeronautica

text: Italian Itä-Afrikkaan sijoitetut ilmavoimat (), jotka vastasivat Eritrean, Etiopian ja Somalimaan alueiden taisteluista kesäkuusta 1940 marraskuuhun 1941, kärsivät pahoin materiaalipulasta eristetyn sijaintinsa vuoksi. Johtosuhteet oli jaettu pohjoiseen, itäiseen, läntiseen ja eteläiseen alueeseen. Koneet partioivat Sudanin, Kenian, Ranskan ja Englannin Somalimaan raja-alueilla sekä valvoivat Punaisenmeren, Intian valtameren ja Adeninlahden merenkulkua.


title: Regia Aeronautica

text: Hyökkäykset aloitettiin Brittiläiseen Somalimaahan ja Etelä-Sudaniin. Kummankin puolen vanhentuneet ja harvassa olleet koneet kävivät alueella kiivaita taisteluita. Alueella korostuivat varsinkin pommikoneiden suuri suhteellinen osuus.


title: Regia Aeronautica

text: Regia Aeronauticalla oli Pohjois-Afrikassa yhtymä Tripolin alainen Aeronautica della Libia, joka nimettiin 15. heinäkuuta Italian 5. ilma-armeijaksi ( ja samalla sen vastuu alue jaettiin kahteen sektoriin Tripolin alaisuudessa toimivaan Settore Ovestiin ja Tobrukin johtamaan Settore Estiin. Jaon piti helpottaa huollollisia ongelmia suurella toiminta-alueella.


title: Regia Aeronautica

text: Ilma-armeija tuki 1. syyskuuta 1940 alkanutta maavoimien etenemistä Sidi Barraniin. Hyökkäys kuitenkin pysähtyi ja liittoutuneet aloittivat vastahyökkäyksen 9. joulukuuta. Tykistön vähyyden vuoksi ilmavoimien koneet suorittivat runsaasti tukilentoja matalalta, mikä aiheutti runsaasti tappioita. Koneista Ba.65, Ba.88 ja CR.32 osoittautuivat sopimattomiksi nykyaikaiseen sodankäyntiin.


title: Regia Aeronautica

text: Saksan joukkojen otettua rintamavastuun Pohjois-Afrikassa joukot aloittivat hyökkäyksen 15. helmikuuta 1941 vetäytyen jälleen marraskuussa. Edenneet liittoutuneiden joukot valtasivat lähes 250 lentokonetta Kyrenaikan alueen lentotukikohdista, minkä lisäksi satoja koneita ammuttiin alas ilmataisteluissa. Akselivallat aloittivat vastahyökkäyksen tammikuussa 1942, mikä päättyi Tobrukin valtaukseen kesäkuussa ja etenemiseen El Alameiniin kuukautta myöhemmin.


title: Regia Aeronautica

text: Regia Aeronautican heikon kalusto- ja huoltotilanteen vuoksi Saksan alueella toiminut sodanjohto antoi 1941–1942 italialaisille luvan keskittyä satamien ja huoltolinjojen suojaamiseen sekä saattotehtäviin. Saksan alueella oleva lentoase taas keskittyisi rintamataisteluihin. Ohjeistusta muutettiin, kun MC.202-koneita saatiin lisää. Tämä mahdollisti vanhempien MC.200-, G.50- ja CR.42-koneiden siirtämisen hävittäjäpommittajiksi. 15. heinäkuuta 1942 perustettiin kolmas sektori Settore Centrale suojaamaan Kyrenaikaa.


title: Regia Aeronautica

text: Joukkojen määrän kasvaminen päättyi El Alameinin taisteluun lokakuussa, jonka jälkeen akselivaltojen joukot aloittivat vetäytymisen. 15. helmikuuta yhtymä vastasi Tunisian puolustuksesta, kunnes sen viimeinen laivue vetäytyi Afrikasta toukokuussa.


title: Regia Aeronautica

text: Marraskuussa perustettiin Aeronautica della Tunisia suojaamaan Sisilian ja Tunisian välistä huoltoreittiä sekä tärkeimpiä satamia Tunisia, Bisertaa, Soussea ja Sfaxia. Yhtymä käytti Sisiliaan sijoitetun Aeronautica della Sicilian yksiköitä 15. helmikuuta 1943 saakka, jolloin yhtymän toiminta-alue liitettiin osaksi Squadra 5:n alueeseen ja yhtymä lakkautettiin.


title: Regia Aeronautica

text: Italian asevoimien komentajan marsalkka Badoglion ilmoittaessa 8. syyskuuta 1943 radiossa kello 20:00 alkavasta aselevosta liittoutuneiden kanssa ja määräten samalla asevoimien yksiköt siirtymään Etelä-Italiaan liittoutuneiden hallitsemille alueille. Ilmoitus aiheutti kaaoksen, koska sitä ei ollut valmisteltu mitenkään ja käsky ei sisältänyt lainkaan toimintaohjeita. Paikallisille komentajille jäi toteuttamisvelvollisuus.


title: Regia Aeronautica

text: Saksan sodanjohto halusi värvätä koulutetun ilmavoimien henkilöstön jatkamaan taistelua liittoutuneita vastaan, joten kiinnisaadut lentäjät ja kenttähenkilöstö sai kaksi vaihtoehtoa liittymisen Saksan joukkoihin tai leireille siirtymisen. Italialaisista joukoista muodostettiin Aeronautica Nazionale, jonka nimi vaihtui kesäkuussa 1944 Aeronautica Nazionale Repubblicanaksi.


title: Regia Aeronautica

text: Ainoastaan 270 lentäjää noudatti siirtymisohjetta. Liittoutuneiden puolelle siirtyivät seuraavat yksiköt:


title: Regia Aeronautica

text: Liittoutuneiden puolelle siirtyneistä koneista ainoastaan 25 MC205-, 16 MC.202-, seitsemän MC.200-, 12 Re.2001-, 12 Re.2002-, yhdeksän S.84- ja kolme Z.1007-konetta olivat välittömästi toimintakykyisiä.


title: Regia Aeronautica

text: Siirtyneitä ei pidetty liittolaisina vaan rinnalla taistelijoina ja siten heille ei osoitettu materiaalitäydennyksiä eikä tukea huollossa. Koneita käytettiin muun muassa täydennyksen ja varaosien hakemiseen Pohjois-Afrikasta, Sisiliasta, Sardiniasta ja Etelä-Italiasta.


title: Regia Aeronautica

text: Välimerelle sijoitettujen liittoutuneiden ilmavoimien komentaja kenraali Ira Eaker esitti Regia Aeronautican vastuulle Balkania, jossa ne eivät kohtaisi akselivaltojen puolelle jääneitä maan miehiään. Täten Regia Aeronautica tukisi muun muassa Titon partisaaniarmeijaa ja niihin liittyneitä kahta Italian maavoimien divisioonaa.


title: Royal Hunt

text: Royal Hunt on tanskalainen progressiivista metallia esittävä yhtye. Sen perusti André Andersen vuonna 1991.


title: Royal Hunt

text: Studioalbumit


title: Royal Hunt

text: EP:t


title: Royal Hunt

text: Livealbumit


title: Royal Hunt

text: Singlet


title: Claiborne Pell

text: Claiborne de Borda Pell (22. marraskuuta 1918 – 1. tammikuuta 2009) oli yhdysvaltalainen demokraattisen puolueen poliitikko. Hän istui vuosina 1961–1997 Yhdysvaltain senaattorina Rhode Islandilta.


title: Claiborne Pell

text: Pell syntyi New Yorkissa ja valmistui Princetonin sekä Columbian yliopistoista. Hänestä tuli Rhode Islandin historian pitkäaikaisin edustaja liittovaltion senaatissa. Pell-tuki on nimetty hänen mukaansa.


title: Claiborne Pell

text: Pellillä oli vaimonsa Nualan kanssa neljä lasta. Hän joutui viimeisinä vuosinaan turvautumaan pyörätuoliin ja hän kärsi Parkinsonin taudista. Pell kuoli tammikuussa 2009 90-vuotiaana.


Nimeni on Trinity – paholaisen oikea käsi ("Lo chiamavano Trinità") on vuonna 1970 julkaistu italowestern. Elokuvan ohjasi Enzo Barboni ja pääosissa ovat Terence Hill ja Bud Spencer.


title: Nimeni on Trinity – paholaisen oikea käsi

text: Elokuva kertoo lännen nopeimmasta vetäjästä Trinitystä ja hänen veljestään Bambinosta joka toimii väliaikaisesti sheriffinä. Majuri Harriman ei voi sietää tätä kaksikkoa ja on koko ajan yrittämässä saada veljeksiä pois elävien kirjoista sekä yrittää häätää mormonit pois mailtansa. Eikä veljeskaksikko voi olla puuttumatta tähän.


text: Elokuvalle julkaistiin jatko-osa vuonna 1971 Trinity ratsastaa jälleen.


text: Kohtaukset, joissa Terence Hill matkustaa autiomaahan ja osaksi "Posada", johon hän saapuu syömään (alussa ja lopussa elokuvaa) kuvattiin Castel Porzianon rannalla Rooman laitamilla. Kamerat oli sijoitettu niin, että meri oli kameroiden takana. Camerata Nuovassa, Rooman maakunnassa sijaitsee 480 asukkaan kaupunki, kuvauspaikkoja oli Abruzzon ja Lazion rajalla. Kuvauksia tehtiin pääasiassa Camposecco-laakson Park Montin Simbruinin alueella, Abruzzon rajan läheisyydessä. Vesiputouskohtaus kuvattiin Monte Gelaton vesiputouksilla Trejajoen laaksossa. Kylä rakennettiin De Laurentis Pontinan varrelle, ja se on sittemmin purettu."Video-oppaassa" vuodelta 1994 "Nimeni on Trinity" saa kaksi tähteä viidestä, mikä vastaa sanallista arviota ”keskinkertainen”.


title: Friedrich Bergius

text: Friedrich Karl Rudolf Bergius (11. lokakuuta 1884 Breslau – 30. maaliskuuta 1949 Buenos Aires) oli saksalainen kemisti, joka tunnetaan Bergius-prosessista, jonka avulla voidaan valmistaa synteettistä polttoainetta ruskohiilestä.


title: Friedrich Bergius

text: Bergius ja Carl Bosch palkittiin vuonna 1931 Nobelin kemianpalkinnolla kemian korkeapainemenetelmien keksimisestä ja kehittämisestä. Toisen maailmansodan jälkeen Bergius muutti Argentiinaan. Hän kuoli Buenos Airesissa 30. maaliskuuta 1949.


title: Max Pommer

text: Max Pommer (s. 9. helmikuuta 1936 Leipzig) on saksalainen kapellimestari ja musiikkitieteilijä. Hän opiskeli pianonsoittoa ja orkesterinjohtoa Leipzigin konservatoriossa sekä musiikkitiedettä Leipzigin yliopistossa. Hän sai myöhemmin opetusta myös Herbert von Karajanilta.


title: Max Pommer

text: Pommer nimitettiin vuonna 1975 Leipzigin yliopistollisen kuoron musiikinjohtajaksi. Vuonna 1978 hän perusti Gewandhaus-orkesterin jäsenten kanssa Neues Bachisches Collegium Musicum Leipzig -barokkimusiikkiyhtyeen. Vuosina 1987–1991 hän toimi Leipzigin radion sinfoniaorkesterin ylikapellimestarina.


title: Max Pommer

text: Pommer nimitettiin vuonna 1990 Saarlandin musiikkiakatemian orkesterinjohdon professoriksi. Hän on johtanut muiden muassa J. S. Bachin, Georg Friedrich Händelin, Claude Debussyn, W. A. Mozartin, Einojuhani Rautavaaran, Kalevi Ahon, Kurt Weillin, Hanns Eislerin, Paul Dessaun sekä Arnold Schönbergin musiikin levytyksiä.


title: Ferdinand Mülhens

text: Ferdinand Mülhens oli saksalainen kosmetiikka-alan yrittäjä, joka omisti vuonna 1792 perustetun kosmetiikkatehtaan Kölnissä.


title: Ferdinand Mülhens

text: Yhtiön täydellinen nimi oli Eau de Cologne & Parfumerie Fabrik Glockengasse 4711 gegenűber pferdepost, Ferd. Mülhens, Köln, Rhein. Yhtiön alkuperäinen nimi oli Farina, mutta oikeuden päätöksellä Mülhensiä kiellettiin käyttämästä sitä.


title: Ferdinand Mülhens

text: Ranskalaiset miehittivät Kölnin kaupungin vuonna 1794 ja numeroivat talot ja korttelit; parfyymitehtaan korttelin numeroksi tuli 4711. Koska alkuperäinen nimi meni kieltoon, yrittäjä päättikin käyttää tehdaskorttelin numeroa tavaramerkkinään; päätös oli sattumoisin erinomainen, ja numerosta tuli hänen tuotteidensa maailmankuulu tavaramerkki.


title: Ferdinand Mülhens

text: Valmistuslisenssejä myönnettiin kitsaasti, ja niiden saamisen ehdoton edellytys oli spriin korkea laatu sekä muiden raaka-aineiden ostaminen alkuperäiseltä valmistajalta.


title: Ferdinand Mülhens

text: Yksi lisenssi myönnettiin Suomeen Valtion Alkoholiliikkeelle vuonna 1920, ja se oli voimassa kieltolain loppuun asti eli vuoteen 1932, vaikkei kosmetiikan valmistus koskaan mikään suuri menestys ollutkaan. Tarkoitukseen perustettiin oma osasto, Teknokemia eli Tekno.


title: Ferdinand Mülhens

text: Yhtiö lähetti opettajaksi ja hajuvesimestariksi Rajamäen tehtaille erittäin ammattitaitoisen naiskemistin, neiti Elly Buchholzin, joka ehti lopulta lyhyeksi jääneen olonsa aikana oppia hiukan suomeakin; hänen mielisanontansa Teknon väelle oli:


title: Boondock Saints – Etelä-Bostonin enkelit

text: The Boondock Saints – Etelä-Bostonin Enkelit on vuonna 1999 julkaistu, Troy Duffyn ohjaama ja kirjoittama jännityselokuva. Elokuvan pääosissa Sean Patrick Flanery ja Norman Reedus esittävät veljeksiä, jotka ottavat lain omiin käsiinsä ja uskoen toteuttavansa Jumalan tahtoa he alkavat tappaa rikollisia. Pian joukkoon liittyy myös heidän ystävänsä mafian juoksupoika David Della Rocco. Yhdessä he päättävät puhdistaa kotikaupunkinsa Bostonin rikollisjärjestöistä. Murhia alkaa tutkia Willem Dafoen esittämä FBI:n tutkija Paul Smecker.


text: Duffy käsikirjoitti elokuvan omiin kokemuksiinsa pohjautuen. Elokuvaa esitettiin vain viidessä elokuvateatterissa vain yhden viikon ajan ja sai heikkoja arvosteluja. Elokuva vedettiin lopullisesti pois teattereista Columbinen koulusurmien takia. Elokuva sai kuitenkin uuden elämän VHS- ja DVD-julkaisun myötä. Suosio kasvoi katsojien keskuudessa, ja elokuva sai kulttimaineen. Elokuvalla julkaistiin kymmenen vuotta myöhemmin jatko-osa "".


title: Seututie 438

text: Seututie 438 on Etelä-Savossa kulkeva seututie. Tie kulkee Sulkavan, Savonlinnan, Puumalan ja Ruokolahden kunnissa. Tie muodostaa yhteyden Sulkavalta Imatralle. Tie alkupisteet ovat seututie 435 Sulkavan Iitlahden läheisyydessä ja Virmutjoki Ruokolahdella. Tiellä on yksi lossiyhteys: Vekaransalmen lossi. Tien pituus on noin 61 km. Seututie 438 kulkee myös Vilkaharjua pitkin, noin neljä kilometriä. Tie kulkee Lohilahden kylän läpi, joka on tieosuuden ainut taajama.


title: Ari Poutiainen

text: Ari Poutiainen (s. 1972, Kaarlela) on suomalainen jazzmuusikko, -säveltäjä ja -tutkija. Poutiainen on Suomen tunnetuimpia jazzjousisoittajia. Hänen pääinstrumenttinsa on viulu, sekä akustinen että sähköinen. Lisäksi hän soittaa harvinaista viisikielistä alttoviulua. Poutiainen näppäilee usein jompaakumpaa instrumenttia kitaristien tavoin, pidellen soitinta sylissään tai ripustaen sen kaulaansa kitarahihnalla. Tämän erikoisen teknisen lähestymistavan avulla hän pystyy tuottamaan viululla sekä alttoviululla epätavallisia sointuja ja sointivärejä.


title: Ari Poutiainen

text: Poutiainen valmistui musiikin maisteriksi Sibelius-Akatemiasta 1999. Hänen omintakeinen jazztyylinsä perustuu myös pitkiin ulkomaanopintoihin muun muassa Isossa-Britanniassa, Ranskassa, Ruotsissa, Saksassa, Tanskassa ja Yhdysvalloissa. Esiintymisen ohella hän on menestynyt myös säveltäjänä ja sovittajana. Suomessa hän on johtanut esimerkiksi yhtyeitä Soul Small Instruments, Another & Fast, NoneAlike, The String Thing sekä Open Strings. Tällä hetkellä hänen yhtyeistään aktiivisia ovat Ardency, Farther-Out sekä Jyjy. Lisäksi hän kuuluu anarkistisen marssiorkesterin Bad Ass Brass Bandin kantaviin voimiin. Poutiainen on työskennellyt ja esiintynyt esimerkiksi Beninissä (Länsi-Afrikassa), Ranskassa, Saksassa, Yhdysvalloissa ja Venäjällä.


title: Ari Poutiainen

text: Myös tohtorin tutkintonsa (2009) Poutiainen hankki Sibelius-Akatemiasta. Englanninkielisessä väitöskirjassaan, "Stringprovisation - A Fingering Strategy for Jazz Violin Improvisation", hän paneutuu viulunsoiton vasemman käden tekniikkaan. Huomion keskipisteessä ovat sormittaminen sekä asemanvaihto- ja asemasoittotekniikka. Kirjassa esitellään ainutlaatuinen, innovatiivinen sormitusstrategia, jota sovelletaan erityisesti formulatiiviseen moderniin jazzimprovisaatioon (formulaic modern jazz improvisation). Strategiassa tarkoituksellisesti vältetään viulun vapaiden kielten käyttöä ja tukeudutaan johdonmukaisesti niin kutsuttuun skemaattiseen sormittamiseen (schematic fingering). Tässä edistyksellisessä lähestymistavassa ja siitä juontuvissa teknisissä ratkaisuissa painottuvat viulunsoitossa olennaisessa asemassa olevat liike- ja kosketusmuistin osa-alueet. Skemaattista sormittamista korostavan sormitusstrategian avulla modernille jazzilmaisulle tyypillisiä idiomaattisi sävelkulkuja (idiomatic patterns) voidaan tehokkaasti hyödyntää kaikissa sävellajeissa ja viuluasemissa. "Stringprovisation" sai erinomaiset arvostelut kansainvälisissä alan johtavissa lehdissä kuten "The Strad" (June 2011), "Strings" (January 2010) ja "Fiddler Magazine" (Summer 2010). Kirjaa pidettiin pioneerihenkisenä läpimurtona jazzviuluimprovisoinnin tekniikan sekä sen tutkimuksen ja pedagogiikan suhteen.


title: Ari Poutiainen

text: Pedagogina ja tutkijana Poutiainen on erikoistunut juuri jousisoitinimprovisointiin. Hän on toiminut vuosia alan opettajana ja kouluttajana eri koulutustasoilla. Poutiainen on myös julkaissut tieteellisiä artikkeleita ja pitänyt lukuisia konferenssiesitelmiä jazzviuluimprovisoinnista ja -historiasta. Tällä hetkellä hän toimii musiikin didaktiikan yliopistonlehtorina Helsingin yliopistossa sekä jousisoitinimprovisoinnin opettajana Sibelius-Akatemiassa.Yllä olevat listattu Tuhat-tietokannassa.Yllä olevista [i]-merkinnällä varustetut listattu Elonet.fi:ssä.


title: Ari Poutiainen

text: Yllä olevat listattu Tuhat-tietokannassa.Yllä olevat listattu Tuhat-tietokannassa.


title: A Bit of What You Fancy

text: A Bit of What You Fancy on Isosta-Britanniasta tulevan hard rock -yhtye The Quireboysin debyyttialbumi. Albumi julkaistiin EMIn kautta vuonna 1990 ja se nousi Ison-Britannian albumilistalla sijalle kaksi.


title: A Bit of What You Fancy

text: Levyltä julkaistiin neljä raitaa singleinä (7 O'Clock, Hey You, I Don't Love You Anymore ja There She Goes Again) ja jokaisesta kuvattiin musiikkivideo. Hey You nousi korkeimmalle singlelistalla, saavuttaen sijan 14.


title: A Bit of What You Fancy

text: Levyllä rumpuja soittaa mm. Bob Dylanin sekä Steve Marriottin kanssa työskennellyt Ian Wallace, vaikkei hän ollutkaan varsinaisesti The Quireboysin jäsen. Levyn äänittäjänä sekä toisena tuottajana toimi Jim Cregan, joka soittaa Rod Stewartin yhtyeessä kitaraa.


title: Selkäuimari

text: Selkäuimari (ent. selkäuimarimonni) ("Synodontis nigriventris") on ripsimonneihin kuuluva kala, jonka merkillepantavin piirre on tapa uida vatsa ylöspäin.


title: Selkäuimari

text: Selkäuimari on yleensä 7–10 senttimetrin mittainen.


title: Selkäuimari

text: Selkäuimari on kotoisin Kongo-joen alueelta Afrikasta.


title: Selkäuimari

text: Selkäuimari ui nimensä mukaisesti vatsa ylöspäin. Tämän tavan uskotaan kehittyneen helpottamaan ravinnon saamista kelluslehtisten kasvien ja vedenalaisten juurakoiden alta. Selkäuimarimonni viihtyy parvissa. Yksin siitä tulee hyvin arka. Se ei kiusaa muita kaloja, mutta ei viihdy aggressiivisten asuinkumppanien seurassa.


title: Selkäuimari

text: Kutuaikana selkäuimarimonnit munivat kuoppaan tai onkaloon ja vahtivat munia yhdessä. Poikaset, jotka kuoriutuvat noin viikon kuluttua munimisesta uivat aluksi normaalisti, mutta omaksuvat pian ylösalaisen asennon.


title: Selkäuimari

text: Veden pH-arvon tulee olla 6,0–8,0 ja lämpötilan 22–26 °C. Veden pitää olla pehmeää tai keskikovaa (alle 15°dH). Akvaarion vähimmäiskoko pienelle parvelle on 120 litraa. Ripsimonni on parvikala, ja sitä tulisi pitää vähintään 5 yksilön parvissa. Se on hyvin arka yksin tai liian pienessä ryhmässä.


title: Selkäuimari

text: Selkäuimarimonnin pääravintoa ovat pienet selkärangattomat, joita se etsii esimerkiksi vesikasvien lehtien ja uppotukkien alta. Akvaariossa sille kelpaavat kaikenlaiset hiutaleet ja tabletit, sillä se liikkuu kaikissa vesikerroksissa. Eläviä tai pakastettuja hyönteisiä olisi hyvä antaa silloin tällöin.


title: JP Kangas

text: JP Kangas on tamperelainen stand up -koomikko. Kankaan eräänlaisena "tavaramerkkinä" ovat oivaltavat sekä lyhyet onelinerit. JP Kangas on Pohjoismaiden suurimman stand up -festivaalin Tomaatteja Tomaatteja kong-show'n kaksinkertainen voittaja, vuosilta 2006 ja 2007. Lisäksi hänet on valittu viihdeohjelmien Suomen-mestariksi vuonna 2008. Kangas on nähty televisiossa useissa eri ohjelmissa, kuten Huips!, Tammerkosken sillalla, Suomen Las Vegas ja Nenäpäivä-show.


title: Jari Tuominen

text: Jari Tuominen () on suomalainen lentopalloilija. Ammattilaisurallaan Tuominen on pelannut Turkissa ja Italiassa sekä tällä hetkellä, kaudella 2012-13, Ranskassa Chaumontin riveissä. Suomessa hän on pelannut Vammalan Lentopallossa, Keski-Savon Paterissa ja Nurmon Jymyssä.


title: Jari Tuominen

text: Tuominen lähti 16-vuotiaana nuorukaisena opiskelemaan Kuortaneen urheilulukioon, jossa sijaitsee valtakunnallinen poikien lentopallon valmennuskeskus. Valmennuskeskuksessa harjoittelevat Suomen parhaimmat lentopallojuniorit. Vuoden Kuortaneella oltuaan Tuominen lähti vuonna 2005 vaihto-oppilaaksi Brasiliaan. Vaihto-oppilasvuoden jälkeen Tuominen palasi Suomeen ja Kuortaneelle jatkamaan opintojaan. Samalla kun hän opiskeli, hän harjoitteli Kuortaneella ja pelasi Nurmon Jymyssä, lentopallon 1-sarjaa. Jymyssä hän pelasi välillä passarina, kun taas välillä myös hakkurina. Loppukaudesta Tuominen sai sopimustarjouksen SM-liigasta Keski-Savon Paterista, johon hän myös tarttui. Hän pelasi kauden 2004-2005 lopun Nurmon Jymyssä ja Keski-Savon Paterissa kehityspelaajasopimuksella.


title: Jari Tuominen

text: Kauden jälkeen Tuominen siirtyi lopullisesti pelaamaan Lentopallon SM-liigaan, kun hän teki sopimuksen Keski-Savon Paterin kanssa. Hän pelasi Paterissa lopulta yhden kauden, sillä hänelle tarjottiin kausiksi 2006-2008 sopimusta Vammalan Lentopalloon. Tuominen ei voinut olla tarttumatta sopimukseen, sillä Vammala oli hänen synnyinkaupunkinsa. Ensimmäinen kausi kotikaupungissa oli Tuomiselle ja koko VaLePan joukkueelle vaihteleva. Lopulta joukkue putosi hävittyään niukasti puolivälierissä Tampereen Isku-Volleylle. Toisella kaudellaan VaLePassa Tuominen nousi lopullisesti SM-liigan parhaimpien yleispelaajjien joukkoon ja oli vastaanottotilastossa 10. sijalla. Samalla VaLePa sijoittui runkosarjassa historiansa parhaimpaan sijoitukseen, kolmanneksi sekä eteni lopulta seuran historian toiseen SM-mitaliin kun joukkue otti pronssimitalit. Tuominen oli ratkaisevassa pronssiottelussa VaLePan paras pistemies.


title: Jari Tuominen

text: Kauden 2008-09 alun Tuominen on joutunut jättämään väliin loukkaantumisen takia. Hänellä oli polvivaivoja. Loppukaudesta Tuominen palasi kentille ja sijoittui VaLePan kanssa lopulta SM-liigassa neljänneksi. Tämän kauden jälkeen myös miesten maajoukkuepaikka aukesi Tuomiselle. Kauden 2009-10 Tuominen pelasi maailman parhaimpana pidetyssä lentopalloliigassa, Italian A1-liigassa. Hänen seuransa oli Acqua Paradiso Gabeca Montichiari, jota valmensi silloinen Suomen maajoukkueen päävalmentaja Mauro Berruto. Tuomisen kausi kului pääasiassa vaihtopelaajan roolissa, mutta hän sai erittäin hyvää harjoittelua läpi kauden.


title: Jari Tuominen

text: Kauden 2010-11 Tuomisen piti pelata Ranskan liigassa, mutta hän loukkaantui harjoituskaudella. Tämän johdosta Tuomisen sopimus purettiin. Suomalainen palasi kotimaansa harjoittelemaan ja kuntouttamaan paikkojaan. Ennen vuodenvaihdetta Tuominen löysi pelipaikan Turkin liigasta Cankayan joukkueesta.


title: Jari Tuominen

text: Kaudella 2011–12 Tuominen pelasi Italian A2-liigassa Cantún väreissä ja kaudeksi 2012-13 hän teki sopimuksen Ranskan Pro A-liigassa Nantesin joukkueeseen. Tuominen ei kuitenkaan läpäissyt lääkärintarkistusta kauden alussa, jolloin hänen sopimuksensa purkautui. Suomalaislentopalloilija loukkasi patellajänteensä alkukesän maailmanliigassa, eikä hän ollut vielä ihan täydessä kunnossa.


title: Jari Tuominen

text: Jo kertaalleen terveydellisistä syistä Nantesin joukkueesta lähtenyt Tuominen sai kuitenkin jo liigan alettua pikakomennuksen Chaumontin riveihin. Tuominen otettiin seuraan medical joker -säännöllä eli loukkaantuneen pelaajan tilalle. Näin suomalaislentopalloilija pelasikin Ranskan pääsarjassa kaudella 2012-13. Tuomisen sopimus päättyi joulukuun alussa 2012, kun hänen korvaamansa pelaaja toipui loukkaantumisestaan.


title: Jari Tuominen

text: Tuominen on opiskellut Kuortaneen urheilulukiossa Suomen poikien lentopallomaajoukkueen kanssa. Hänellä on takanaan useita junioreiden maaotteluita. Samassa joukkueessa hänen kanssaan pelasivat muun muassa Oivasen veljekset Mikko ja Matti.


title: Jari Tuominen

text: Vuonna 2006 tie aukesi myös Suomen lentopallomaajoukkueeseen, kun hänet valittiin tarkkailuryhmään. Tarkkailuryhmästä valittiin lopulta joukkue lentopallon maailmanliigaan ja muihin arvokisoihin. Vuonna 2006 tarkkailuryhmästä joukkueeseen päässeet edustivat Suomea maailmanliigassa, ja EM-karsinnoissa. Tuominen ei vielä kuitenkaan päässyt maajoukkueeseen.


title: Jari Tuominen

text: Paikka A-maajoukkueeseen aukesi seuraavan kerran vuonna 2008 kun Tuominen oli mukana 22-pelaajan ryhmässä joka tavoitteli paikkaa lopulliseen joukkueeseen. Ensimmäisen miesten maaottelunsa Tuominen pelasi 12. kesäkuuta lentopallon maailmanliigassa Venezuelaa vastaan. Hän oli heti avauksessa, ja joukkueensa parhaimpia pelaajia. Tuominen on kuulunut maajoukkuedebyyttinsä jälkeen miesten maajoukkueen vakiokokoonpanoon, mutta avausseitsikon pelaajaksi hän ei ole vielä noussut.


title: Jari Tuominen

text: Vuonna 2003 Tuominen voitti B-poikien SM-hopeaa Nurmon Jymyssä ja keväällä 2008 A-poikien SM-pronssia Pieksämäen Tsempin riveissä. Keväällä 2008 hänet valittiin nuorten SM-kisojen All Star -kuusikkoon FC-57-joukkueesta, ja lisäksi hän voitti Koululiikuntaliiton lukioiden sarjan SM-hopeaa. Tuominen on saanut kokemusta myös Brasiliasta, missä hän pelasi Goiaksen osavaltion nuorten sarjassa.


title: Jari Tuominen

text: Jari Tuomisen veli Toni Tuominen on myös SM-liigatason lentopalloilija. Veljeksille yhtenäistä on ollut uralla roolien vaihto passarista yleispelaajaan. Toni Tuominen kuten veljensä Jarikin aloitti uransa passarina ja pelasi aina huipputasollakin passarina kunnes vaihtoi yleispelaajan rooliin. Toni Tuomisella on takanaan 8 A-maaottelua.2004-2005 Nurmon Jymy


title: Jari Tuominen

text: 2005-2006 Keski-Savon Pateri


title: Jari Tuominen

text: 2006-2009 Vammalan Lentopallo


title: Jari Tuominen

text: 2009-10 Monticari


title: Jari Tuominen

text: 2010 Cancaya


title: Jari Tuominen

text: 2011-2012 Cantú


title: Jari Tuominen

text: 2012-2013 Nantes Reze


title: Ville Heiskanen

text: Ville Heiskanen (s. 7. toukokuuta 1985) on suomalainen lentopalloilija, joka pelaa kaudella 2015-2016 Pielaveden Sampon riveissä lentopallon mestaruusliigassa. Hän on pelannut urallaan myös VaLePan, Riennon kuin myös MuurLen riveissä.


title: Ville Heiskanen

text: Ville tunnetaan lähimmässä ystäväpiirissä nimellä Majesteetti.


title: Ville Heiskanen

text: Heiskanen aloitti lentopallon harrastamisen tosimielellä vasta 18-vuotiaana; aiemminkin hän oli toki ottanut tuntumaa lajiin. Hän opiskeli vuosina 2001–2003 Kuortaneen urheilulukiossa, josta yleensä saadaan tämän päivän lentopallotähdet Suomesta maailmalle.


title: Ville Heiskanen

text: Kuortaneelta hänen tiensä vei Joensuun Rientoon, josta kaudeksi 2006-2007 Keski-Savon Pateriin. Paterissa Heiskanen nousi joukkueen runkopelaajaksi nopeasti. Vuonna 2007 Heiskanen teki sopimuksen Vammalan Lentopallon kanssa, tavoitteenaan kehittää itseänsä entistä paremmaksi pelaajaksi huippuseuran avulla. Kausi 2008 oli lopullinen läpimurto kausi Heiskasella, kun hän murtautui VaLePan aloituskuusikkoon, sekä yhdeksi liigan parhaimmista yleispelaajista. Kausi huipentui VaLePan historian toiseen saavutettuun SM-mitaliin, joka oli pronssia. Heiskanen jatkoi edelleen Vammalan Lentopallossa kaudella 2008-2009, mutta tämän jälkeen hän piti välivuoden korkeimmalta sarjatasolta pelatessaan Haukivuoren Kisailijoissa.


title: Ville Heiskanen

text: Kaudeksi 2011-2012 Heiskanen teki sopimuksen Muuramen Lentopallon kanssa ja palasi Mestaruusliigaan vuoden tauon jälkeen. MuurLen kausi oli seurahistorian paras: Heiskanen teki joukkueensa kanssa historiaa sijoittumalla MuurLen kanssa runkosarjassa peräti neljänneksi. Pudotuspeleissä MuurLe tippui PerPolle jo puolivälierissä.


title: Ville Heiskanen

text: Tämän jälkeen muutaman ykkössarjassa (Mikkelin passarit) vietetyn vuoden jälkeen Heiskanen palasi liigaan Pielaveden Sampon paidassa.


title: Ville Heiskanen

text:
Heiskanen opiskelee liikunnanopettajaksi. Hänen muita harrastuksiaan ovat kalastus ja frisbeegolf.
2004-2006 Joensuun Riento


title: Ville Heiskanen

text: 2006-2007 Keski-Savon Pateri


title: Ville Heiskanen

text: 2007-2009 Vammalan Lentopallo


title: Ville Heiskanen

text: 2011-2012 Muuramen Lentopallo


title: Ville Heiskanen

text: 2013-2015 Mikkelin Passarit


title: Ville Heiskanen

text: 2015-2016 Pielaveden Sampo


title: Aura-seura

text: Aura-seura oli nuorten yliopisto-opettajien vuonna 1815 Turussa perustama kirjallis-filosofinen seura, joka syntyi romantiikan ja kansallisten aatteiden merkeissä. Se jatkoi 1700-luvulla toimineen Aurora-seuran perinteitä. Aura julkaisi vuosina 1817–1818 kirjallista Aura-kalenteria, jonka nimeksi Linsén ehdotti ensin "Selmaa" sekä aikakauslehteä nimeltään "Mnemosyne" (ilmestyi 1819–1823). Auraan kuului Suomen silloisen kulttuurielämän vaikuttajista muiden muassa A. I. Arwidsson, J. J. Tengström, Reinhold von Becker, A. G. Sjöström ja J. G. Linsén, joka oli seuran perustaja ja sen innokkain jäsen.


title: Aura-seura

text: Auran jäsenet laativat muun muassa kansallisia kulttuuriohjelmia. Ohjelmien laadintaan oli innoittamassa Suomen uusi asema Venäjän autonomisena suuriruhtinaskuntana. Tengströmin "Aurassa" ilmestynyt ohjelmakirjoitus ("Muutamista Suomen kirjallisuuden ja kulttuurin esteistä") edusti konservatiivista linjaa. Arwidsson taas ammensi kansallisromantiikasta ja kiivaili suomalaisen kansallisuuden puolesta. Arwidsson kirjoitti aluksi seuran "Mnemosyneen", mutta aikaa myöten lehti ei enää tyydyttänyt häntä. Hän olisi halunnut tehdä siitä julistavamman.


title: Aura-seura

text: Aura-seuralaiset ja erityisesti Arwidsson olivat maan johtomiesten tarkkailussa. Uusia, vapaamielisiä aatteita pidettiin yhteiskuntarauhan uhkana. Suomessa niihin katsottiin sekaantuneen Aura-seuralaisten lisäksi myös muita yliopistomiehiä, joiden muinaisuuteen ja romantiikkaan mieltynyt suuntaus oli maan johtomiehistä hullutusta.


title: Aura-seura

text: Sekä seuran jäsenet että heidän julkaisemansa lehdet olivat ruotsinkielisiä. Poikkeuksena oli Reinhold von Becker, joka toimitti suomenkielisiä "Turun Wiikko-Sanomia". Von Becker sanoutui irti Aura-seuralaisten keskuudessa yleisestä ja kansallisromantiikkaan liittyneestä kansan luonnontilan ihannoinnista. Esimerkiksi Linsén ja Arwidsson pitivät kansanvalistusta luonnonmukaisuuden turmeluna. Von Beckerin mielestä se taas oli välttämätöntä sivistystyötä. Hän ilmoitti oman lehtensä tavoitteiksi kansan lukutaidon parantamisen, kielenhuollon ja opetuksen.


title: Helsingfors Morgonblad

text: Helsingfors Morgonblad ilmestyi vuosina 1832–1855. Lehti tunnettiin puhekielellä nimellä "Morgonbladet", ja se ilmestyi sillä nimellä vuosina 1845-1855. Myöhemmin perustettiin uusi "Morgonbladet"-niminen lehti, jota julkaistiin Helsingissä vuosina 1871–1884.


title: Helsingfors Morgonblad

text: Lehden päätoimittajana oli muun muassa dosentti J. L. Runeberg 1832-37 ja toimittajina muun muassa dosentti Fabian Collan 1841-44, Sven Gabriel Elmgren 1844 sekä filosofian tohtori Fredrik Berndtson 1845-49 ja 1851.


title: Helsingfors Morgonblad

text: Frenckellin kustannusliike Helsingissä perusti lehden kannattamattomana lakanneen "Tidningar ifrån Helsingforsin" tilalle. Lehti oli kirjallinen ja kulttuuripoliittinen. Runebergin aikana sen taustaryhmä oli Lauantaiseura. Runebergin panos oli merkittävin vuonna 1832. Eräs lehden uuttera avustaja oli Elias Lönnrot.


title: Helsingfors Morgonblad

text: 1830-luvun lopussa kulttuuripolitiikka sai enemmän huomiota Morgonbladetissa. Teatteri- ja musiikkiarvostelun aloilla lehti oli uranuurtaja. Morgonbladetissa julkaistiin huhtikuussa 1847 Fredrik Berndtsonin kirjoittama kolmiosainen, perusteellinen arvostelu Suomen Taideyhdistyksen ensimmäisestä näyttelystä Helsingissä, jonka Sakari Topelius mainitsi olevan tiettävästi Suomen ensimmäinen yksityiskohtainen, julkaistu taidekritiikki.


title: Helsingfors Morgonblad

text: Jo ennen tuloaan toimittajaksi Fabian Collan oli yhtynyt J. V. Snellmanin uudistusvaatimuksiin ja ryhtyi toimittajana panemaan niitä käytäntöön. Näin Morgonbladet oli jo ennen Saimaa ensimmäinen "snellmanilainen" lehti. Collan oli fennomaani, mutta ei luonteeltaan julistaja, ja hänen uudistustyönsä jäi Snellmanin varjoon. Lehti muuttui Collanin aikana uutislehden suuntaan, vaikka säilyikin kulttuurivoittoisena. Morgonbladet ei ollut suuren yleisön lehti. Se oli lähellä akateemisia piirejä.


title: Helsingfors Morgonblad

text: Helsingfors Morgonbladilla oli noin 400 tilaajaa. Samaan aikaan maassa ilmestyi muun muassa virallinen lehti "Finlands Allmänna Tidning", sekä toinen uutisiin ja ilmoituksiin painottunut helsinkiläislehti "Helsingfors Tidningar".


title: Helsingfors Morgonblad

text: Lehdet kilpailivat keskenään lukijoista. Tästä saivat alkunsa niin kutsutut näpäytykset (en knäpp), jotka vakiintuivat journalismin lajiksi. Näpäytysten uranuurtajana pidetään juuri maisteri Fabian Collania, joka kirjoitti Helsingfors Morgonbladiin. Collan oli omaksunut englantilaisen mallin mukaisen liberalistisen lehdistökäsityksen, joka korosti valtiosta riippumattoman lehdistön tarpeellisuutta. Lehdistön tuli muodostua yhdeksi valtiomahdiksi, jossa kansalaiset saivat osallistua yhteiskuntaelämään.


title: Helsingfors Morgonblad

text: Collanin malliksi ottamat eurooppalaiset sanoma- ja aikakauslehdet olivat tuttuja suomalaiselle sivistyneistölle, sillä niitä tilattiin maahan ja käytettiin kotimaisissa toimituksissa myös tietolähteinä. Lähin esimerkki kantaa ottavasta sanomalehdestä oli Ruotsin "Aftonbladet", mutta Suomeen lehdellä oli tuontikielto. Collan puhui ulkomaisten lehtien innostamana vapaamman asioiden käsittelytavan puolesta. Hänen mielestään keskustelussa sai olla jopa tiettyä hävyttömyyttäkin, jotta lehdet eivät kävisi kuiviksi.


title: Helsingfors Morgonblad

text: Helsingfors Morgonblad ja "Helsingfors Tidningar" viljelivät näpäytyksiä keskinäisessä kilpailussaan. Sittemmin J. V. Snellman omaksui näpäytykset "Saima"-lehteensä.


title: Helsingfors Morgonblad

text: ”Följetongit” levisivät ranskalaisesta journalismista Ruotsin kautta Morgonbladetiin ja siitä myös muihin kotimaisiin sanomalehtiin. Följetongit olivat sanomalehden sivun "alakertoja" ( ’lisälehti; sanomalehden alakerta’), joissa lehden viihteellinen ja arvottava aines erotettiin vakavista ja virallisista uutisista ja ilmoituksista mustalla viivalla. Följetongit ovat siis myös sanomalehtien kulttuuriosastojen edeltäjiä.


title: Helsingfors Morgonblad

text: Morgonbladet, kuten muutkin suomalaiset sanomalehdet, kärsi sensuurista. Lukijoiden oli mahdotonta tietää, mitä lehden osia sensuroitiin, koska lehden piti korvata sensuroidut kohdat muulla aineistolla. Joskus kuitenkin jouduttiin ajan puutteessa jättämään tyhjiä rivejä sensuroitujen kohtien paikalle. Sensuuri vaikeutti myös lehden toimittajien ja muun henkilökunnan työtä. Esimerkiksi J. J. Nervander kertoi kirjeessään J. V. Snellmanille keväällä 1847 sattuneesta sensurointitapauksesta Morgonbladetissa, jonka takia lehden toimittaja Elmgren erosi.


title: Goottilainen historiankirjoitus

text: Goottilainen tai gööttiläinen historiankirjoitus oli keski- ja renessanssiajalla vallitseva historiankirjoituksen muoto Euroopassa. Sen avulla pyrittiin osoittamaan, että kansa polveutui Raamatun kantaisistä. Tämä oli silloisen maailmankuvan mukaan korkein mahdollinen mainesana, jonka kansa saattoi saada osakseen.


title: Goottilainen historiankirjoitus

text: Gootit olivat muinainen itägermaaninen kansa, jotka kirjoittivat 500- ja 600-luvuilla itselleen voitokasta historiaa yhdistämällä muinaisiin taruihinsa Vanhan testamentin tietoja. He katsoivat periytyvänsä Nooan pojan Jaafetin pojasta Maagogista, joka oli hallinnut maailmaa ennen roomalaisia.


title: Goottilainen historiankirjoitus

text: Myös skyyttalaista sukujuurta pidettiin arvossa. Skyytit olivat antiikin kirjoittajien teksteissä esiintyvä tarunomainen kansa, joiden sanottiin olevan kotoisin Mustanmeren pohjoispuolelta ja kadonneen noin 300-luvulla eaa. Roomalaiskaudella skyyttien maasta alettiin puhua laajassa merkityksessä viittaamaan epämääräisiin ja tuntemattomiin Itä-Euroopan ja Pohjois-Afrikan alueisiin. Ruotsissa skyyttalainen traditio yhdistyi goottilaiseen, sillä katsottiin, että skyytit polveutuivat goottien kantaisästä, Maagogista.


title: Goottilainen historiankirjoitus

text: Goottilainen historiankirjoitus omaksuttiin muiden muassa Espanjassa, Ranskassa, Englannissa, Tanskassa ja Norjassa. Ruotsalaisen kronikkakirjallisuuden ohjeistoksi se tuli historioitsijaveljesten, Johannes ja Olaus Magnuksen tutkimusten välityksellä. Goottilainen historiankirjoitus vakiinnutti asemansa Ruotsissa 1500- ja 1600-luvuilla, ja se edusti ajan virallista historiankirjoitusta. Sitä viljeltiin poliittisessa retoriikassa, akatemioiden oraatioissa, pappeinkokouksissa, valtakunnan merkittävien tilaisuuksien, kuten kruunajaisten ja kuninkaallisten hautajaisten puheissa sekä saarnoissa.


title: Goottilainen historiankirjoitus

text: Suomen historiankirjoituksessa goottilaista suuntausta edustivat muiden muassa Johannes Messenius ja Daniel Juslenius. Messeniuksen mukaan suomalaiset periytyivät Nooan pojasta Thuiskonista, joka sai vedenpaisumuksen jälkeen vallan käsiinsä. Thuiskon perusti laajan valtakunnan, jonka itäiset osat ulottuivat Saksista aina Tornioon saakka. Jusleniuksen teorian mukaan Maagogin jälkeläiset vaelsivat Suomeen vedenpaisumuksen jälkeen.


title: Goottilainen historiankirjoitus

text: Valistuksen ja lähdekritiikin myötä goottiteorioiden suosio alkoi laantua. Ruotsissa niiden aseman heikkenemiseen vaikutti myös suurvalta-aseman menetys. Kritiikki esitettiin aluksi peitellysti, sillä goottihistoria oli edelleen maan virallisen historiankirjoituksen asemassa. Ruotsin oikeushistoriaa kirjoittanut Johannes Loccenius jätti teoksensa ensimmäisessä painoksessa goottilaisen varhaishistorian kokonaan käsittelemättä. Hän joutui kuitenkin myöhemmin lisäämään sen teoksensa toiseen painokseen.


title: Goottilainen historiankirjoitus

text: Eräänlainen vastahistoria löytyi rahvaalle suunnatuista historiallisista kronikoista (kuten Suomessa Laurentius Petri Aboicuksen laatimasta "Ajan tiedosta"). Rahvaan kronikat eivät kertoneet muinaisesta suuruudesta, vaan sodista, taudeista, nälästä ja muista kärsimyksistä. Goottihistoriat olivat aateliston ja sivistyneistön yksityisomaisuutta.


title: Goottilainen historiankirjoitus

text: Henrik Gabriel Porthan oli Suomessa ensimmäisiä kriittisen historiankirjoituksen edustajia 1700-luvun jälkipuoliskolla. Hän piti tavoitteenaan goottilaisperinnön irtijuurimista Suomen historian lähteistä. Hän oli ärsyyntynyt goottihistorioitsijoiden olemattomasta lähdekritiikistä ja suomi edeltäjiään kovasanaisesti. Eräänkin edeltäjänsä tekeleen hän sanoi olevan ”siinä määrin typerä, mätä, ja vailla kaikkea luotettavuutta, ettei sitä pitäisi historiankirjoissa edes mainita”. Porthanin mielestä historian tehtävänä oli olla elämän opettaja, joka ohjaa uusiin ratkaisuihin. Goottilaisedeltäjät taas käyttivät historiaa oikeuttamaan nykyisyyttä ja lähimenneisyydessä tehtyjä valintoja.


title: Goottilainen historiankirjoitus

text: Nykynäkökulmasta goottihistoriat näyttävät tarunomaisilta ja niiden suosio on ollut monien spekulaatioiden kohteena. Syyksi on ehdotettu varhaisten historiankirjoittajien tietämättömyyttä, historiallisten asiakirjalähteiden puutetta ja isänmaallista mielialaa. Kustaa Vaasan sanotaan olleen piinallisen tietoinen sukunsa suhteellisen yksinkertaisesta alkuperästä. Goottihistoria tarjosi siihen ratkaisun. Vaasa-suvun aikana kuninkaanlinnaan suunniteltiin muotokuvagalleria, jossa suvun edustajat liitettiin goottilaiseen sankariaikaan. Suvun vesa kuningas Eerik sai tarukuninkaiden sarjan mukaan järjestysnumerokseen XIV, sillä näin monta Eerikiä katsottiin edeltäneen häntä Nooan suvun ajoista lähtien. Myös Kaarle-herttualle painettiin sukutaulu, joka ulottui Maagogiin ja sisälsi goottilaiset sankarikuninkaat.


title: Kiribatin vaakuna

text: Kiribatin vaakuna muodostuu nousevan auringon yllä lentävästä keltaisesta fregattilinnusta, punaisesta taustasta sekä sinisistä ja valkoisista raidoista, Tyynenmeren symboleista. Raitojen kolme ryhmää kuvaavat Gilbert-, Phoenix- ja Linesaaria. Auringon seitsemäntoista sädettä kuvaavat kuuttatoista Gilbertsaarta sekä Banabaa. Vaakunan alla olevassa nauhassa lukee i-kiribatin kielellä motto "Te Mauri Te Raoi Ao Te Tabomoa" eli "terveys, rauha ja hyvinvointi".


title: Kiribatin vaakuna

text: Vaakunaa esitettiin silloisten Gilbert- ja Ellicesaarten tunnukseksi 1. toukokuuta 1937 ja se hyväksyttiin Kiribatin viralliseksi vaakunaksi vuonna 1979 uuden moton myötä.


title: Kiribatin vaakuna

text: Kiribatin lipussa on sama aihe kuin vaakunassa.


title: Trisul

text: Trisul () on kolmesta huipusta muodostuva vuori Intian Uttarakhandin osavaltiossa. Se sijaitsee Himalajan vuoristoalueeseen kuuluvassa Kumaunin vuoristossa. Trisulin huipuista korkein on Trisul I (7 120 m). Trisul II on 6 690 ja Trisul III 6 007 metriä korkea. Vuori on käytännössä pohjois-etelä-suuntainen massiivi, josta kohoaa kolme erillistä huippua.


title: Trisul

text: Trisul muodostaa Nanda Devin kansallispuistoa rajaavan vuoristoketjun lounaiskulman. Se on 15 kilometrin päästä alueen suurimmasta vuoresta Nanda Devistä. Trisul on nimetty Shivan kolmikärkisen atraimen mukaan.


title: Trisul

text: Trisul I oli vuonna 1907 ensimmäinen valloitettu yli 7 000 metriin kohoava huippu maailmassa. Se säilyi korkeimpana valloitettuna huippuna yli 20 vuoden ajan, kunnes Alaivuorilla sijaitseva Pik Lenin valloitettiin vuonna 1928.


title: Angela Devi

text: Angela Devi (s. Angela Shunali Dhingra, आन्गेल ष्हुनलि ढिन्ग्र) (30. heinäkuuta 1975 – 31. maaliskuuta 2006) oli yhdysvaltalainen pornonäyttelijä. Hänellä oli intialainen tausta.


title: Angela Devi

text: Devi oli syntynyt New Yorkissa. Hänen elämänsä päättyi ilmeisesti itsemurhaan vain 30-vuotiaana keväällä 2006.


title: Dunagiri

text: Dunagiri on 7 066 metriin kohoava vuori Himalajan Intiaan ulottuvassa osassa. Se sijaitsee Uttarakhandin osavaltiossa. Dunagiri on yksi niistä vuorista, jotka muodostavat Nanda Devin kansallispuisto ympäröivän vuoriketjun.


title: Dunagiri

text: Dunagiri valloitettiin ensimmäisen kerran 5. heinäkuuta 1939, kun sveitsiläiset André Roch, F. Steuri ja D. Zogg nousivat huipulle.


title: Üöhee Bülüü

text: Üöhee Bülüü () eli Verhneviljuisk () on maalaiskunta (nasleg) ja sen keskuskylä Verhneviljuiskin ulusin keskiosassa, Sahan tasavallan pohjoisosassa, Venäjällä. Verhneviljuisk on Verhneviljuiskin ulusin eli piirin hallinnollinen keskus. Se sijaitsee Viljuin varrella 677 kilometrin päässä tasavallan pääkaupungista Jakutskista länteen.


title: Senecat

text: Senecat ovat Pohjois-Amerikan itäosien alkuperäisasukkaita. 1500–1700-lukujen aikana he olivat suurin niistä viidestä kansakunnasta, jotka kuuluivat alkuperäiseen irokeesien liittokuntaan. Muut kansat olivat mohawkit, oneidat, onondagat ja cayugat – kuudes kansa, tuscarorat, tuli mukaan myöhemmin. Irokeeseja on erilaisten arvioiden mukaan ollut 1600-luvulla vähintäänkin noin 15 000 henkeä, joista senecain ja mohawkien osuus oli yli puolet. Liittokunta oli levittäytynyt nykyisen New Yorkin osavaltion alueelle ja sen ympäristöön. Senecat hallitsivat alueen läntisiä osia Geneseejoen ja Canandaiguajärven seuduilla. Heidän kansansa virallinen nimi oli "Ogwehowek" eli ”suuren kukkulan kansa”.


title: Senecat

text: Senecat muodostivat tärkeän osan irokeesiliitossa ja olivat myös viidestä alkuperäisestä kansasta viimeinen, joka hyväksyi tehdyn sopimuksen ehdot. Liittokunnan laki rakentui pitkälle senecojen oman peruslain ympärille tasa-arvoineen ja hallintomalleineen. Senecat kävivät muiden liiton kansojen mukana useita sotia lähes kaikkia ympäristön intiaanikansoja vastaan. Eurooppalaisten siirtolaisten saapuessa 1600-luvun alussa Amerikan itärannikolle sodankäynnin malli ja aseistus muuttui. Senecat kestivät muuttuvan ympäristön paineet vahvan irokeesiliiton avulla ja selviytyivät läpi vuosisatojen tähän päivään.


title: Senecat

text: Senecojen ja heidän sukulaiskansojensa liitto hioutui lopulliseen muotoonsa 1600-luvun alkupuoliskolla Euroopan mahtivaltojen perustaessa omia siirtokuntiaan Yhdysvaltain itärannikolle. Kaupankäynnissä näiden kanssa irokeesit solmivat vahvimmat suhteet Uusiin-Alankomaihin, joka hollantilaisten lisäksi koostui germaaneista, skandinaaveista, ja jopa afrikkalaisista. Vaikka kauppayhtymä Dutch West Indian Company pyrki kontrolloimaan kaupankäyntiä, monet siirtokunnan yksityiset kauppiaat myivät irokeeseille musketteja. Tämä antoi senecoille ja muille liiton jäsenkansoille merkittävän edun muihin alueen heimoihin nähden, jotka eivät olleet onnistuneet avaamaan asekauppaa.


title: Senecat

text: Hollantilaisten mieltymys turkiksiin johti nopeasti siihen, että irokeesit ansastivat tyhjiksi metsiensä majavakannan. Heidän tunkeutumisensa ranskalaismielisten heimojen maille sai aikaan majavasotien nimellä tunnetun ajanjakson, johon sisältyi näkyvimpänä osana irokeesiliiton käyttämä aseellinen väkivalta. Vuosien 1638–1675 aikana heidän onnistui järjestelmällisesti tuhota likimain kaikki todelliset tai epäillyt ranskalaismieliset naapurinsa, joihin lukeutuivat muun muassa huronit, eriet ja susquehannockit. Mohawkit ja senecat johtivat irokeesien iskuryhmiä, jotka surmasivat suuren osan potentiaalisia liittolaisiaan, joita olisi tarvittu myöhemmissä sodissa eurooppalaisia vastaan. Uusi-Ranska vahvistettuine joukkoineen onnistui kuitenkin iskemään vuodesta 1686 eteenpäin tuntuvia aukkoja irokeesien puolustukseen. Markiisi de Denonville poltatti useita senecain paaluvarustettuja kyliä. Ranskalaiset käyttivät liittolaisinaan Kanadan puolelta tulleita algonkininkielisiä heimoja, joiden tehokkaan sissisodan ansiosta tilanne muuttui Uuden-Ranskan eduksi. Vuonna 1700 irokeesien liittokunta joutuikin solmimaan rauhan ranskalaisten sekä heidän kaikkien liittolaistensa kanssa.


title: Senecat

text:
Irokeesien tyytyessä kasvattamaan populaatiotaan senecoista erkani pieni kansanosa, joka liittyi algonkin-pakolaisiin ja matkasi Ohioon. Tämä ryhmä tunnettiin jonkin aikaa Ohion senecoina, kunnes heistä muotoutui mingoiksi kutsuttu heimo. Mingot koostuivat pääosin irokeesien aiemmin adoptoimista attiwendaronkeista, erieistä ja huroneista. Liittokunnan repeilyä pyrittiin paikkaamaan rannikkoseutujen hajaantuneista heimoista, joita pyrki Pohjois-Carolinan alueilta irokeesien maille. 1710-luvun puolivälissä oneidain kylissä otettiin ystävällisesti vastaan tuscarorat, jotkä hyväksyttiin vuonna 1722 viralliseksi kuudenneksi irokeesiliiton kansaksi. Tuscarorat saivat säilyttää omat klaaninsa ja perinteensä mutta liittoneuvostoon heitä ei laskettu mukaan.
Vuonna 1763 irokeesiliiton yksimielisyys joutui koetukselle. Senecat ja mohawkit tekivät toisistaan eriävän päätöksen, joka liittyi ottawapäällikkö Pontiacin aloittamaan kapinaan, jonka kohteena olivat brittien ranskalaisilta valtaamat linnakkeet. Mohawkit sotivat englantilaisten tukena senecain ottaessa osaa hyökkäyksiin brittilinnakkeita vastaan. Senecojen johdossa olleen Guyasutan soturit iskivät kolmeen brittikohteeseen ja tuhosivat Fort Venangon, Breslu Islen ja La Bouefin..


title: Senecat

text: Yhdysvaltain vapaussota repi 1770-luvulla kuuden kansakunnan liittoa huomattavasti pahemmin. Kongressi lähetti irokeesiliitolle viestin, jossa pyydettiin liittokunnan kansoja pysymään puolueettomina sodassa, joka oli Britannian ja sen siirtokuntien välinen asia. Oneidat ja tuscarorat asettuivat kuitenkin siirtokuntien puolelle brittejä vastaan. Osa irokeeseista siirtyi brittien puolelle mohawkjohtaja Joseph Brantin, kouluja käyneen ja Euroopassakin vierailleen sotapäällikön johtaessa joukkoja. Hänen sotaväkeensä yhtyivät senecat, joiden johtajana toimi maineikas päällikkö Cornplanter, ”Maissin istuttaja”. Kummankin päällikön alaisuudessa tehtiin useita ryöstö- ja tuhoamisretkiä New Yorkin ja myös Pennsylvanian asutuksia vastaan ja useita rajakyliä hävitettiin. Siirtokuntien puolella taistelevat oneidat ja tuscarorat joutuivat pakenemaan senecoja ja mohawkeja, oman liittonsa jäseniä.


title: Senecat

text:
Tilanteen hillitsemiseksi itsenäisyystaistelijoiden ylin päällikkö George Washington lähetti suuret määrät amerikkalaisia joukkoja tuhoamaan irokeesien kylät. Kenraalimajuri John Sullivan otti joukot komentoonsa ja oneidatiedustelijoiden opastamina hänen sotavoimansa tunkeutuivat irokeesien maahan polttaen kylät, pellot ja puutarhat. Nähdessään valkoisten ylivoiman Cornplanter ja Brant keräsivät kansansa ja vetäytyivät Kanadaan. Vaikka irokeesit menettivät vain pienen osan väkimäärästään, heidän kärsimänsä aineelliset vahinkonsa olivat suuret.
Samoihin aikoihin toinen maineikkaista senecajohtajista, Red Jacket ”Punatakki”, onnistui pitämään suuren määrän sotureista puolueettomina. Muut päälliköt näkivät hänet pelkurina eivätkä arvostaneet häntä. Red Jacketia pidettiin loistavana puhujana ja hänen mietelauseitaan on säilynyt historian sivuille. George Washington palkitsi myöhemmin hänet urhoollisuusmitalilla.


title: Senecat

text: Mohawkien ja cayugain jäädessä Ontarioon, Kanadaan, suurin osa muista irokeesiliiton kansoista palasi takaisin New Yorkiin. Liittokunnan yhtenäisyys oli kuitenkin kadonnut, eikä elämä palannut enää normaaleihin uomiinsa.


title: Senecat

text: Vuonna 1838 osa senecain päälliköistä painostettiin myymään Yhdysvalloille neljä heidän New Yorkissa olevaa reservaatiota. Ostolla oli jälkiseurauksensa, kun itsensä petytyiksi tunteneet muut senecat asettuivat vastarintaan ja vaativat maitaan takaisin. Yhdysvallat suostuivat kumoamaan tekemistään kaupoista kaksi, mutta se ei riittänyt. Tonawandan reservaatissa eläneet senecat aloittivat lähes kaksikymmenvuotisen oikeustaistelun menetetyistä maistaan. Lopulta korkein oikeus määräsi senaatin kumoamaan kaupan. Vuonna 1857 senecat saivat palata Tonawandaan.


title: Senecat

text: Seneca Ely Samuel Parker (Doneho’gawa) toimi 1860-luvulla Yhdysvaltain sisällissodassa insinööriupseerina sekä hieman myöhemmin kenraali Ulysses Grantin adjutanttina. Vuodet 1869–1871 hän toimi Yhdysvaltain intiaanihallinnon johdossa, mutta ajaessaan rohkeasti intiaanien etuja hän suututti joukon omia etujaan ajavia poliitikkoja. Ensimmäisen hyökkäyksen Parkeria vastaan teki entinen intiaanien parissa toiminut lähetyssaarnaaja. Hän syytti presidenttiä siitä, että tämä oli hyväksynyt intiaaniviraston ylijohtajaksi miehen, joka oli edennyt ”vain askeleen barbarismista”. Parker erosi lopulta virastaan paitsi valheellisten syytösten saattelemina, myös siksi, että hän salli intiaanien harjoittaa vanhoja uskontojaan.